Na jugu Srbije raste broj hospitalizovanih pacijenata\nglasrazuma.rs July 27, 2020\nNa jugu Srbije raste broj hospitalizovanih pacijenata zaraženih ili sumnjivih na korona virus, ali nema drastičnog porasta broja obolelih. U niškim kovid bolnicama preminule su još dve osobe, a u Leskovcu jedna, saopštio je Klinički centar u Nišu, gde je i dalje desetoro pacijenata na respiratorima i desetine na kiseoniku. Na lečenju je danas i veći broj dece kod kojih je potvrđeno prisustvo novog korona virusa.\n“U kovid-objektima Кliničkog Centra Niš, hospitalizovano je ukupno 382 pacijenata. Кod 157 pacijenata, od kojih i osmoro dece koja su u stabilnom stanju, je potvrđeno prisustvo virusa kovid-19”, navodi se na portalu Kliničkog centra Niš.\nLekari o preminulima ne daju dodatne informacije, pre svega iz kog su mesta i da li su bolovali od još neke bolesti.\nU ZC Lekovac, u kovid bolnici trenutno su hospitalizovana 143 pacijenata. Кod 35 pacijenata je potvrđeno prisustvo virusa, dok je u četiri kovid bolnice u ZC Vranje, ukupano hospitalizovano 178 pacijenata.\n“Кod 93 pacijenta je potvrđeno prisustvo virusa. Među hospitalizovanim pacijentima nema dece zaražene virusom kovid-19”, navodi niški Klinički centar koji zbrinjava najteže slučajeve sa čitavog jugoistoka Srbije, a u kome ima još raspoloživih bolničkih postelja, kako tvrde.\n“U kovid bolnici u Surdulici tenutno je 55 pacijenata. Кod 27 je potvrđeno prisustvo virusa”, navodi se u saopštenju. Zbog relativno ujednačene epidemiološke situacije na jugu Srbije i laganog rasta broja pacijenata, najavljeni novi kovid objekti u Niškoj i Sokobanji neće biti otvoreni sada, ali su u stanju pripravnosti, rekao je epidemiolog iz Trijažnog centra u Nišu Nikola Milenković.\nMinistar zdravlja Zlatibor Lončar najavio je da će u petak konačno početi da radi novoizgrađena laboratorija Vatreno oko u Nišu, a očekuje se da je dan ranije svečano otvori predsednik Srbije Aleksandar Vučić.\nNova laboratorija doprineće bržem testiranju na korona virus jer će, kako je najavljeno, moći da rade i 1.000 testiranja dnevno.\nGrađani Srbije od utorka mogu u Bugarsku uz negativan PCR test


Izvršni odbor Narodne banke Srbije odlučio je na današnjoj sednici da referentnu kamatnu stopu zadrži na nivou od 3,0%.\nDonoseći takvu odluku, Izvršni odbor je, pre svega, imao u vidu očekivano kretanje inflacije i njenih faktora u narednom periodu, kao i efekte dosadašnjeg ublažavanja monetarne politike. Nakon ovogodišnjeg minimuma u aprilu, inflacija se, očekivano, vratila u granice cilјa i u julu je iznosila 2,4% međugodišnje. I prema avgustovskoj centralnoj projekciji, međugodišnja inflacija će se u naredne dve godine kretati u granicama cilјa – do kraja 2019. ispod centralne vrednosti cilјa (3,0 ± 1,5%), s tim da će joj se privremeno približiti u prvim mesecima naredne godine zbog efekta niske baze s početka ove godine. Održavanje postignute cenovne stabilnosti u narednom periodu očekuju i finansijski sektor i privreda, o čemu svedoče njihova inflaciona očekivanja usidrena oko cilјa od 3% i za godinu, i za dve godine unapred.\nIzvršni odbor je ocenio da efekti prethodnog ublažavanja monetarne politike doprinose privrednom rastu, koji se ubrzava i koji je, prema proceni Republičkog zavoda za statistiku, u prvoj polovini ove godine iznosio 4,9% međugodišnje. To je više od prethodne procene i najviši rast zabeležen u poslednjih deset godina. Prema oceni Izvršnog odbora, privredni rast u ovoj godini iznosiće oko 4%, uz visok doprinos investicija, koje će u narednom periodu omogućiti nastavak rasta u većem broju izvozno orijentisanih oblasti privrede. Rast investicija podržan je povolјnim uslovima finansiranja i rastom kreditne aktivnosti, kao i prilivima stranih direktnih investicija, koje više nego u punoj meri pokrivaju deficit tekućeg računa platnog bilansa i doprinose njegovom smanjenju u srednjem roku.\nIzvršni odbor smatra da je opreznost u vođenju monetarne politike i dalјe potrebna, pre svega zbog neizvesnosti na međunarodnom robnom i finansijskom tržištu. Kretanje svetske cene nafte i dalјe je volatilno, iako se, prema fjučersima, očekuje stabilizacija do kraja 2018, a zatim i nešto niži nivo do kraja 2019. godine. Zbog rasta cena nafte na svetskom tržištu, ove godine očekuje se i nešto viša inflacija u međunarodnom okruženju. Takođe, do kraja godine očekuje se i nastavak zaoštravanja monetarne politike Sistema federalnih rezervi SAD i završetak programa kvantitativnog popuštanja Evropske centralne banke, što bi moglo da se odrazi na tokove kapitala prema zemlјama u usponu. Pored toga, neizvesnost postoji i u pogledu geopolitičkih i trgovinskih tenzija i mogućih efekata na rast svetske ekonomije i volatilnost na robnim i finansijskim tržištima. Ipak, Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvalјujući povolјnijim makroekonomskim pokazatelјima i izgledima za naredni period.


Vesti online / Scena / Film / "Bella ciao" za Moniku\nDan nakon svečanog otvaranja Festa i beogradske premijere, film Emira Kusturice "Na mlečnom putu", imala je priliku da vidi i novosadska publika.\nSlušala preko telefona: Monika Beluči\nU rasprodatoj sali bioskopa arena Sinepleks, gledaocima se poklonio deo autorske ekipe filma na čelu sa Emirom Kusturicom i Slobodom Mićalović, koja glumi jednu od glavnih uloga.\nPremijeri nije prisustvovala slavna italijanska glumica Monika Beluči, koja je dan nakon što je otvorila Fest otputovala iz Beograda. Međutim, njene kolege i prijatelji su se potrudili da oseti deo atmosfere sa slavlja nakon premijere iz jednog poznatog novosadskog restorana.\nKusturica je pozvao Moniku telefonom kako bi joj dočarao atmosferu iz kafane, a njoj u čast se pevalo "Bella ciao".\n* Kusturica: Tanak sam glumac, ali sam dobar komunista\n* Evo šta je Monika Beluči otkrila novinarima o svom odnosu sa Kusturicom\n* Italija odlikovala Kusturicu "ordenom zvezde"


ALEKSANDAR VULIN PRETI: Novi premijer Srbije mora biti blizak Vučiću i da ga sve sluša! - Dnevni Žurnal\nALEKSANDAR VULIN PRETI: Novi premijer Srbije mora biti blizak Vučiću i da ga sve sluša!\nPredsednik Pokreta socijalista Aleksandar Vulin izjavio je danas da novi premijer Srbije treba da bude neko iz Srpske napredne stranke i da predsednik Srbije Aleksandar Vučić treba da izabere nekog sebi bliskog.\nVulin je na Radio-televiziji Srbije rekao da Vučić zahvaljujući svom autoritetu i broju glasova koji ima treba da izabere nekog sebi bliskog, nekog ko će obezbediti najbolju vezu vlade i predsednika.\n„Ima pravo da predsednik vlade bude neko ko će mu biti blizak, ko će sprovoditi njegovu politiku i ko će nastaviti sa politikom koja je dovela do te ubedljive pobede na izborima“, ukazao je Vulin, koji je ministar u Vladi Srbije. On je rekao i da svako ko bi pokušao da promeni kurs Vlade Srbije koji je postavio Vučić u tome ne bi uspeo.\nVučić je ranije najavio da će ime novog premijera biti poznato do 20. juna, a da će u ponedeljak početi razgovore sa svim parlamentarnim strankama, da će potom razgovarati s koalicionim partnerima i na kraju sa članovima SNS na čijem je čelu.\nVulin: Kazne za nelegalne staračke domove niske, treba ih menjati\nMinistar za rad, zapošljavanje, boračka i socijalna pitanja Aleksandar Vulin ocenio je danas da je kaznena politika za otkrivanje ilegalnih staračkih domova blaga i da je neophodno da se ona promeni.\n„Kaznena politika je vrlo blaga. Mi smo u Zrenjaninu na istoj adresi već dva puta zatvarali dom, ovo je treći put. Poslednji put je kazna bila 70.000 dinara“, rekao je Vulin za Radio-televiziju Srbije.\nOn je rekao da je potrebno promeniti kaznenu politiku kroz zakonska rešenja i da se on zalaže da budu kažnjeni i oni koji starija lica smeštaju u ilegalne staračke domove.\nVulin je rekao da se ne zna koliko je starijih lica zbog neadekvatnih uslova smeštaja umrlo prevremeno i dodao da niko ne treba da boravi u ilegalnim domovima u kojima ne postoje nikakvi uslovi.\n„Konkretno, u Zrenjaninu smo pronašli 12 ljudi u podrumskoj prostoriji bez svetla, možete zamisliti šta se moglo dogoditi“, rekao je Vulin i dodao da se ilegalni domovi najčešće otkrivaju preko centara za socijalni rad koji sarađuju sa inspektorima.\nOn je dodao da na sajtu Ministarstva nalazi spisak svih licenciranih domova.


M. P. 14. marta 2019. 14:47\nNaime, Kolinda Grabar Kitarović je svojevremeno izjavila da je BiH leglo terorizma. Kako navodi portal Žurnal, selafisti su vrbovani najmanje dva puta, a oružje je tebalo da prenesu u manje džamije na teritoriju Zeničko-dobojskog kantona.\nCilj je bio, kako je navedeno u dokumentima kojima raspolažu sigurnosne agencije BiH, da se tim akcijama potvrde optužbe hrvatske predsednice Kolinde Grabar Kitarović, koja je tvrdila da je “BIH leglo terorizma”.\nSve te aktivnosti, navodi Žurnal, sprovode se uz pomoć zamenika ministra sigurnosti BiH Mije Krešića, a akcijom je na teritoriji BiH koordinirao hrvatski konzul u Tuzli Ivan Bandić, inače dugogodišnji službenik hrvatske obaveštajne službe kog su čak i holandske vlasti proterale zbog paraobaveštajnog delovanja.\nVeza sa institucijama Republike Srpske bio je novinar RTRS-a Mato Đaković, kom je čak dato na raspolaganje i službeni automobil Vlade Republike Hrvatske sa diplomatskim tablicama.\nSkandalozni snimak: Mladić mastrubirao u centru Zagreba (video)\nTramp napravio skandal pred dolazak u London\nVrbovan je, kako se navodi, Č. H., pripadnik selefijskog pokreta, koga su tokom 2018. hrvatski obaveštajci više puta ispitivali prilikom prelaska granice, a od njega su, na jednom od tih zadržavanja, zatražili da, po povratku u BiH, na području Doboja preuzme paket sa naoružanjem, te da ga odnese u manju džamiju – mesdžid Stranjani kod Zenice.\nPlan je bio da kada Č.H. prebaci oružje, on pošalje poruku izvesnom Davoru iz Zagreba, koji bi, potom o svemu obavestio policijske agencije u BiH, koje bi sprovele akciju i pronašle oružje i eksploziv u selefijskom mesdžidu.\nZabeleženo je i da je hrvatski konzul u Tuzli Ivan Bandić, prema informacijama Žurnala, ali i sigurnosnih agencija BiH, tokom 2018. godine odlazio u selo Dubnica nadomak Kalesije, gde živi selefijska zajednica. Tamo je i on pokušao da vrbuje selafiste da na teritoriji Republike Srpske preuzmu pakete sa oružjem koje bi kasnije odneli u neki od svojih mesdžida, nakon čega bi bila sprovedena policijska akcija. Sve bi se obavilo u saradnji sa MUP-om Republike Srpske, a koordinator tih aktivnosti trebalo je da bude novinar RTRS-a i Dodikov prijatelj Mato Đaković.\nKao epilog ove afere je da je tužilaštvo BiH forimiralo predmet i predalo ga Posebnom odeljenju organizovanog kriminala, privredni kriminal i korupciju, koji će preduzeti hitne aktivnosti da bi se utvrdile sve okolnosti i navodi izneseni u medijima.\n„U okviru predmeta biće ispitane sve osobe koje su iznosile navode i saznanja o navedenim aktivnostima, a o kojima tužilaštvo nije informisano niti su dešavanja prijavljena Tužilaštvu BiH“, saopšteno je iz Tužilaštva.\nNavodi se da će ministar bezbednosti BiH Dragan Mektić, koji je za medije govorio o tome, biti pozvan i saslušan o svim detaljima koje je izneo u izjavama medijima, a o kojima tužilaštvu nije podnesena nikakva prijava niti izveštaj nadležnih agencija za sprovođenje zakona.\nKako kažu, Tužilaštvo BiH odlučno je u borbi protiv svih vidova krivičnih dela iz svoje nadležnosti, a posebno krivičnih dela koja imaju regionalni ili međunarodni karakter i koja se odnose na bezbednost građana BiH.\nSlužbena Hrvatska o ovom skandalu ćuti.\nVišegradska grupa podržava S. Makedoniju na putu ka EU\nIzborni kolegijum u Albaniji: Izbori će biti 30. juna\nGR anketa: Nova demokratija može sama da formira vladu\nNačelnik Konjščine novcem iz EU gradi fontanu u obliku „U“\nAlbanski lokalni izbori u rukama izbornog kolegijuma\nPopularni hrvatski pevač najavio kandidaturu za predsednika (video)\nVenecijanska komisija: Izrada amandmana u toku, mišljenje sutra\nKomšić traži izvinjenje Dačića zbog navodnog negiranja…\nVenecijanska komisija: Očuvati pravo na korišćenje verske…


Struka ili politika: Kome smeta Centralna banka i monetarna stabilnost BiH? - Megafon\nVi ste na:Početna»Komentari»Struka ili politika: Kome smeta Centralna banka i monetarna stabilnost BiH?\nStruka ili politika: Kome smeta Centralna banka i monetarna stabilnost BiH?\nMaj 6, 2019 Nema komentara\nSve učestalije se u medijima postavlja pitanje funkcionalnosti Centralne banke Bosne i Hercegovine (CB BiH) i sistema currency board kao modela upravljanja monetarnom politikom a koji se zasniva na funkcioniranju takozvanog valutnog odbora (engleski currency board), čime je obezbijeđena stabilnost domaćeg novca.\nOsim u dijelu stručne javnosti, javnosti poslovično nezainteresiranoj za „teške teme“ poput ove, malo je poznato koliko pitanje monetarne politke utiče na svakodnevni život, odnosno, funkcioniranje i finansijsku stabilnost države. Niti ta javnost zna da bi ukidanje Centralne banke i currency boarda u bh. okolnostima bilo pogubno za finansijsko jedinstvo i stabilnost države.\nRušenje monetarnih temelja države\nUspostavljanje Centralne banke BiH, očuvanje currency boarda i jedinstvena valuta KM, čiji je kurs fiksno vezan za Euro, jednako kao i jedinstvene Oružane snage i slično, među najvećim su uspjesima postdejtonske BiH i kao takvi su izloženi stalnim pritiscima političkih struktura kojima nije cilj stabilna BiH.\nPodsjetimo da je na bijeljinskom savjetovanju SNSD-a 9. septembra 2017. godine, aktuelni predsjedavajući Predsjedništva BiH Milorad Dodik izjavio: „Visoki predstavnici su ranijih godina Republici Srpskoj bezočno oteli pravo na vlasništvo i novac koji smo uložili u Centralnu banku, ali to je pravo koje ne umire i mi čekamo priliku da to pitanje postavimo na dnevni red“.\nPolitičari u ovoj zemlji 30 godina ne rade na ekonomskom razvoju zemlje i jačanju životnog standarda građana, već na ekonomskoj ovisnosti tih građana od političara\nNa otvaranju ovogodišnjeg Ekonomskog foruma BiH Dodik je takođe kritikovao politiku i rukovodstvo Centralne banke BiH koja, po njegovom mišljenju ne čini ništa kako bi investirala u bh. privredu, te je dodao da je „vrijeme da se putem obveznica počne razvijati privreda“.\nIako su mu iz Centralne banke BiH odgovorili da je investiranje u domaće vrijednosne papire rizično i da se ne smatra dovoljnim garantom da će Centralna banka moći izmiriti svoje monetarne obaveze te da je rizik za građane i deponente CB BiH neprihvatljivo visok, svako malo u medijima čitamo analize stručnjaka koji svjesno ili nesvjesno, ovo pitanje iznova pokreću ali na Dodikovom fonu.\nU jednom od najsvježijih medijskih istupa stručnjaka, elaborira nam se upitnost potrebe za postojanjem Centralne banke BiH dok je na snazi currency board monetarni sistem, navodeći kako currency board ima samo funkciju „skladištara potvrda (koje se, kad ne postoji Centralna banka, čuvaju u privatnim bankama) na depozite u ino valuti koja je stvarni novac odnosne zemlje“, pri čemu ta ista Centralna banka BiH bilježi povećanje broja radnika za 5,4 posto.\nDalje nam se kaže kako bh. privatni sektor „ pati“ za 11 milijardi KM koje se vrte u ino bankama, a ne u BiH. Na kraju nam se plasira teza da zemlje poput Bosne i Hercegovine ne trebaju imati Centralnu banku jer je ona samo „čuvar skladišta“ (potvrda depozita u ino bankama).\nPosmatrajući iz ugla ekonomske teorije, ovim se tezama ne bi mogla naći velika zamjerka. Jer zašto plaćati skupu i tromu instituciju kad većinu njenih funkcija mogu obavljati poslovne banke uz proširenje njihovih nadležnosti.\nTačno je i, kad bi bilo moguće, da bi bilo bolje čuvanje deviza u domaćim a ne u ino bankama jer bi to ojačalo domaće banke i vjerovatno dovelo do pada kamatnih stopa.\nMeđutim, brojni ekonomski teoretičari trebali bi znati da ekonomske zakonitosti (formalne i neformalne) uspostavljene u BiH jedino u BiH i funkcionišu. Zemlja 30 godina živi od humanitarne pomoći, novca dijaspore koji pokriva vanjskotrgovinski deficit, i kredita međunarodnih bankarskih institucija. Trebalo bi i da znaju da političari u ovoj zemlji 30 godina ne rade na ekonomskom razvoju zemlje i jačanju životnog standarda građana, već na ekonomskoj ovisnosti tih građana od političara.\nJavna je tajna povezanost privatnog sektora u BiH sa političkim strukturama i čak i da je tako pojednostavljena teorija po kojoj bi se tobože tih 11 milijardi koje spominju trebalo plasirati u bh. ekonomiju kroz privatni sektor, upitno je da li bi novac bio korišten za opći ili privatne interese uskih ekonomskih i političkih krugova.\nStručnjaci bi trebali znati da sredstva rezervi koje čuva Centralna banka nisu sredstva te banke, već sredstva „po viđenju“ klijenata, privrede, zaposlenika, te da svi ti komitenti teoretski mogu u isto vrijeme zatražiti svoj novac.\nIako navedeni ekonomski teoretičar nije eksplicitno izrazio svoje mišljenje kada je u pitanju currency board, u BiH je veza ovog modela sa Centralnom bankom BiH neraskidiva i ukidanjem Centralne banke BiH vrlo brzo bi se pod pritiskom megalomanskih apetita domaćih političara ukinuo i restriktivni model currency boarda izražen kroz pravilo da ukupan iznos njene monetarne pasive nikada ne bude veći od njenih neto deviznih rezervi (u prevodu nema štampanja para bez pokrića).\nUkidanjem Centralne banke BiH izgubilo bi se povjerenje u monetarni sistem i u KM kao valutu, te bi se prema već viđenom scenariju iz 90-tih prošlog stoljeća, većina vlasnika novca vjerovatno odlučila podizati svoja sredstva s računa i pretvarati ih u stabilne svjetske valute.\nInflacija i siromaštvo\nRušenjem Centralne banke BiH urušio bi se kompletan monetarni sistem BiH koji bi vrlo brzo doveo do uspostavljanja drugačijeg modela na entitetskim nivoima.\nBez Centralne banke BiH i modela currency boarda, dakle, strogog fiksnog vezanja KM za Euro, funkciju valutnog odbora vjerovatno bi preuzeli političari, koji više ne bi imali smetnje kada je u pitanju zadovoljenje njihovih političkih ambicija, stranačkih, rodbinskih i prijateljskih apetita.\nVrlo brzo imali bi inflaciju, a samim tim i još veće siromaštvo stanovništva.


Blog Predškolsko obrazovanje Polazak u vrtić i školu – znač...\nby Anne Steinhoff, 18. окт 2016.\nRano detinjstvo, od rođenja do osme godine, često se smatra jednim od najlepših ali i najdinamičnijih perioda tokom života. Polaskom u vrtić, osim igre deca učestvuju u raznim edukativnim aktivnostima – uče pesmice i recitacije, slova i brojeve, razvijaju svoju kreativnost i maštu i otkrivaju nove talente i sposobnosti.\nDobar temelj koji je tada postavljen za njihov budući akademski uspeh nastavlja se u školskoj klupi, kada počinju da usvajaju važne veštine kao što su čitanje, pisanje i osnovne matematičke operacije. U tom prelaznom periodu roditelji treba da podrže i pomognu svojim mališanima da se lakše i brže prilagode na nove stvari, rutinu, iskustva i sredinu.\nTokom ranog detinjstva mališane očekuje nekoliko značajnih tranzicija:\nprelazak iz porodičnog okruženja u vrtić\nprelazak iz jaslene u srednju a potom predškolsku grupu\nprelazak iz predškolske ustanove u osnovnu školu\nTranzicija iz porodice u predškolsku ustanovu\nPrvi iskorak deteta u životu je izlazak iz uže porodice i upis u vrtić. Polazak u predškolsku ustanovu označava i prvo razdvajanje mališana od roditelja na duže vreme, kao i susret sa velikim brojem nepoznatih osoba uključujući nove drugare i vaspitače. Dolaskom deteta u vrtićku grupu menja se njegov dotadašnji način života. Bez obzira na to koliko je izražena njegova potreba za društvom vršnjaka, dete u suštini ne oseća podjednako i potrebu da sigurnost porodičnog okruženja menja za nešto novo i nepoznato.\nZato većina mališana reaguje plačem ili na neki drugi način protestuje i izražava svoju tugu i strah zbog razdvajanja. Njima je teško da shvate da je vrtić dobro i bezbedno mesto, kao i da će se roditelji posle izvesnog vremena vratiti po njih i odvesti ih kući. Ovaj tranzicioni period predstavlja veoma stresno iskustvo kako za dete, tako i za roditelje. Mame i tate najviše brine da li će njihov mališan moći da ispuni zahteve nove sredine – nauči gde se šta nalazi u prostoriji u kojoj boravi sa svojom grupom, uradi ono što vaspitač od njega očekuje i kada je potrebno, zatraži pomoć.\nU cilju lakše i brže adaptacije i uspešne tranzicije mališana iz porodice u predškolsku ustanovu roditeljima se savetuje da kod kuće pozitivno govore o vrtiću i sadržajima koje on pruža, kao i da razgovaraju sa detetom o drugim mališanima, igračkama i vaspitačima.\nOsim toga, poželjno je da se pre tog važnog prvog dana zajedno sa detetom prošetaju do vrtića dok su u dvorištu njegovi budući drugari. Važno je raspitati se i o rasporedu aktivnosti u vrtiću (popodnevni odmor, boravak na otvorenom, vreme obroka) i postepeno sa njima uskladiti svakodnevnu porodičnu rutinu.\nTakođe je važno da roditelji uključe mališana u pripreme vezane za polazak u predškolsku ustanovu, npr. da zajedno u ranac spakuju stvari koje će mu tamo biti potrebne, kao i da podstaknu njegov osećaj sigurnosti tako što će mu dozvoliti da u vrtić ponese svoju omiljenu igračku. Konačno, saradnja i dobra komunikacija između vaspitača i roditelja u cilju upoznavanja edukatora sa specifičnim potrebama i navikama mališana i razmene ideja i predloga kako bi najmlađi proveli što kvalitetnije vreme u vrtiću i iskoristili sve benefite programa ranog obrazovanja ključna je kako bi se izbegli potencijalni problemi vezani za prilagođavanje dece na novi ambijent.\nTranzicija iz predškolske ustanove (ili porodičnog okruženja ukoliko dete nije išlo u vrtić) u školu obuhvata period od nekoliko meseci pre i posle 1. septembra i okarakterisana je kao prelazak sa interakcija koje uključuju manji broj osoba na one šire, bliskih na pomalo distancirane odnose među ljudima, i promenu okruženja sa mališanima sličnog uzrasta na obrazovnu ustanovu sa učenicima od prvog do osmog razreda.\nZa razliku od vrtića i drugih centara ranog obrazovanja, gde je akcenat na „učenju baziranom na igri“, polaskom u školu deca se susreću sa nastavnim planom i programom koji je više struktuiran. Sada se od njih traži da duži vremenski period sede mirno u klupama, budu fokusirana, pažljivo prate nastavu i pridržavaju se instrukcija koje dobijaju od nastavnika.\nOsim toga, od njih se očekuje da pokažu veći stepen samostalnosti i odgovornosti, kao i da se ponašaju na društveno prihvatljiv način. Deca nastavnike doživljavaju kao veće i strože autoritete nego vaspitače, koji su o njima brinuli sa puno pažnje i ljubavi, i praktično bili deo njihove porodice. Iz tog razloga prelazak u mnogo ozbiljniju i hladniju sredinu izaziva veće poteškoće kod dece da se na nju priviknu, koje se ogledaju u njihovim negativnim stavovima prema školi i odbijanju da odlaze na časove jer se ne osećaju dobro, uz izražen strah, nervozu i napade panike.\nSlično kao i kod prethodne tranzicije, poželjno je da roditelji odvedu dete da vidi školu i da nastoje da mu prenesu pozitivan stav o njoj kao mestu na kome će puno naučiti, postati pametnije, steći nove drugare i raditi zanimljive stvari. Kako bi mališan početak nastave dočekao spremnije, potrebno je da mu pomognete da razvije radne navike u izvršavanju školskih obaveza i odredite prostor za učenje i rešavanje domaćih zadataka, uz minimalnu dozu sadržaja koji će mu odvlačiti pažnju.\nTakođe, potrudite se da na vreme i u dobroj atmosferi nabavite neophodan pribor i odeću za školu.\nOmogućite detetu da učestvuje u odabiru i kupovini i zajedno sa vama ispiše svoje ime na knjige i sveske. Osim toga, ključni aspekt uspešne tranzicije deteta u školu je aktivna uključenost porodice (rad sa detetom kod kuće, pružanje podrške i jačanje njegovog samopouzdanja), vrtića (kroz pripremni predškolski program) i škole (kroz adekvatne aktivnosti namenjene đacima prvacima). Nastavnici mogu da olakšaju ovaj proces razvijanjem pozitivnog odnosa i saradnje sa roditeljima pre nego što se prvo školsko zvono oglasi, kao i tokom i nakon tranzicionog perioda.\nKako reagovati na aktuelne promene\nSrećna okolnost je ta što se promene stalno dešavaju. To znači da iako će u početku biti suza i negodovanja pre ulaska u vrtić, roditelji mogu da očekuju da će njihovi mališani već sledećeg trenutka radosno otrčati u susret drugarima ili uživati u pravljenju kolaža od papira i crtanju. Važno je imati na umu da tranzicija ne predstavlja samo izazov za mališane već i za roditelje, koji takođe moraju da se adaptiraju na promene. Biti smiren i otkriti da li je detetu potrebna pomoć da se izbori sa novonastalom situacijom, ili neposredno ga ohrabriti, ne samo da će stvoriti jaču vezu između roditelja i dece već i formulu za uspešno prevazilaženje narednih perioda tranzicije.


“Veliki broj ljudi spreman je napustiti SDP, ovo je ponižavajuće!” - Objektivno\nPredsjednik Kantonalnog odbora SDP-a Tuzlanskog kantona Enver Bijedić u izjavi za “Avaz” rekao je da je predsjednik stranke Nermin Nikšić donio katastrofalnu odluku o raspuštanju organa tuzlanskog ogranka stranke i uvođenja Povjereništva.\n“Ovo je ponižavajuća odluka jer smo mi u TK jedini pobijedili u oktobru. Posavjetovat ću se sa svojim ljudima, odnosno članovima partije, te ćemo donijeti zajedničku odluku. Neće to biti ishitrena niti pojedinačna, nego dobro osmišljena i zajednička odluka”, kazao je Bijedić.\nSmatra da Nikšićeva odluka samo govori o načinu rukovođenja partijom i da su u pitanju neki pojedinačni, lični interesi.\n“Veliki broj ljudi je spreman napustiti stranku da bi ispoštovali volju birača koji su od nas tražili da uđemo u vlast”, naglasio je za Bijedić.


Profit i gubitak - Office.com\nIzjava o profitu i gubitku\nAnaliza pozitivne nule\nBilans stanja (sa logotipom)\nPredlošci profita i gubitka pomažu u praćenju poslovnih prihoda\nOlakšajte sebi život korišćenjem predložaka profita i gubitka za praćenje prihoda i troškova preduzeća. Sve što vam je potrebno, uključujući bilans prihoda, analizu granice rentabilnosti, predložak profita i gubitka i bilans stanja s finansijskim odnosima, nalazi se na vašem dlanu.\nPredlošci profita i gubitka transparentno pružaju potrebne informacije koje vam u pravo vreme donose mir. Samo unesite prihode i troškove u predložak bilansa profita i gubitka i izračunajte profit preduzeća na mesečnom ili godišnjem nivou i promenu procenta u odnosu na prethodni period.\nVidećete da su predlošci profita i gubitka u programu Excel laki za korišćenje i mogu se konfigurisati u svakom poslovanju kroz nekoliko trenutaka – bez posedovanja prethodnog računovodstvenog znanja.\nPredlošku za profit i gubitak možete lako pristupiti i izmeniti u njemu naziv firme i logotip da biste dokumente učinili profesionalnim kada ih delite s menadžerima, partnerima, investitorima i finansijskim institucijama. Preuzmite besplatni predložak profita i gubitaka i počnite da pratite finansije vašeg preduzeća koliko danas.


Covek koji je ocinkario FIFU - Brodovi & Yahte\nHome Svet Covek koji je ocinkario FIFU\nIznjamljivao kucu za svoje macke placajuci mesecnu zakupninu 6000 dolara\nCovek kljuc u aferi FIFE i spijun FBI je americki gradjanin Chcuk Blazer po pisanju Business Insider-a . Velika akcija u cilju otkrivanja zakulisanih radnji u FIFI trajala je godinu dana i vodila ju je svajcarska policija pod direktnom upustvu FBI . Rezultati istrage doveli su do toga da dva dana pred izbore u svetskoj kuci fudbala bude izdat nalog za hapsenje velikog broja bivsih i sadasnjih viskokih funkcionera ove organizacije .\nU slucaju da budu optuzeni izruceni SAD –eu ocekoju ih drakonske kazne . Chcuk Blazer je napustio federaciju fudbala 2013 ali je i dalje imao unutrasnje odnose sa njom i tako paralelno skupljao informacije za FBI . Prema najnovijim mojim saznanjima iz Grcke kazu da su ga porezne vlasti pratile jos od 2011 godine da je toliko uvalio ruke u med da je poceo sa preterivanjima . Kao primer se navodi da je iznjamljivao kucu za svoje macke placajuci mesecnu zakupninu 6000 dolara .\nOsetivsi direktnu pretnju dozivotne robije poceo je da cinkari za FBI u zamenu za slobodu .Blazer nije pokazao toliki veliki nagon da plati poreze koliki je spijunski nagon pokazao u akciji prisluskivanja FIFE .Uvek je sa sobom imao jedan privezak sa mikrofonom kad je isao na sastanke sa funkcionerima FIFE . U ovom trenutku javlja se i ne potvrdjena informacija da je iz fudbalske federacije Konga podignuta sumnja za davanje mita nemacke federacije u vezi zadnjeg svetskog prvenstva na njihovoj teritoriji.


NBS objavila finansijski vodič za povratnike u Srbiju – Bankar.rs\nHome/BANKE/NBS/NBS objavila finansijski vodič za povratnike u Srbiju\nNarodna banka Srbije objavila je finasijski vodič za povratnike, odnosno naše građane koji se iz dijaspore vraćaju u Srbiju.\nReč je o informacijama o deviznom poslovanju koje su, kako se navodi značajne za povratak naših građana iz inostranstva. Cilj vodiča da je da se stvore uslovi za brzi povratak i integraciju naših građana, kao i za raspolaganje njihovim novcem.\nPovratnikom se smatra lice koje je boravilo u inostranstvu duže od godinu dana i koje se vraća u Srbiju, a koje se iselilo, boravilo u inostranstvu na osnovu radne ili studentske vize, ali i strani državljani koji se useljavaju u Srbiju, kao i ljudi koji imaju i državljanstvo Srbije i neke druge zemlje.\nVodič odgovara na pitanja kako da otvorite račun i kako da ugasite račun u banci u Srbiji. Jednostavno je objašnjeno kako da prenesete novac sa računa u inostranstvu na račun u Srbiji, te kako se vrši plaćanje i prenos novca u inostranstvu.\nIstaknuto je da se prilikom dolaska u Srbiju efektivni strani novac može slobodno uneti, pri čemu se carinskom organu prijavljuje iznos veći od 10.000 evra.\nPo povratku u Srbiju, na svom računu kod banke u inostranstvu povratnik i dalje bez ograničenja može da drži devize pod uslovom da:\n• pored državljanstva RS ima i državljanstvo druge države;\n• ima samo strano državljanstvo.\n“Ako imate samo državljanstvo RS, dužni ste da devize s Vašeg računa kod inostrane banke unesete u RS”, podvučeno je u dokumentu.\nMeđutim, izuzetno se devize mogu držati u inostranoj banci ako su ostvarene prodajom nepokretnosti u inostranstvu čiji je povratnik bio vlasnik; ako povratnik prima penziju u državi s kojom RS nije zaključila međudržavni sporazum; ako je povratnik dobio odobrenje NBS da drži devize u inostranstvu (npr. za transakcije s hartijama od vrednosti ili plaćanje troškova lečenja u inostranstvu).\nIstaknuto je da radi sprečavanja i otkrivanja pranja novca i finansiranja terorizma, banka može da pribavlja i procenjuje verodostojnost informacija o svrsi i nameni transakcija, kao i informacije o poreklu imovine koja je ili će biti predmet transakcije, u skladu s procenom rizika.\nfinansijski vodic za povratnike nbs\nFED snizio referentnu kamatnu stopu


Novi poraz reprezentativki Srbije, ništa od Fajnal-siksa - Sportske.net\nŽenska odbojkaška reprezentacija Srbije izgubila je danas u podmladjenom sastavu od Brazila u Ligi nacija i ima sva tri poraza na turniru četvrtog vikenda u Tokiju.\nLN - Šesti poraz SrbijeLN - Podmlađena Srbija poražena od TajlandaDobre vesti za Grbića, "Orlovima" stiglo pojačanje!LN: "Orlovi" preko trnja do zvezda, nakon preokreta pala Australija!Liga nacija - Novi poraz Srbije, 0/4\n"Neobično je reći da smo zadovoljni posle tri poraza, ali mogu da kažem da sam zadovoljan kako smo igrali ovaj turnir jer su mnoge debitovale. Požrtvovanost i borbenost nisu izostali. Očekujem da nastavimo tako, pa i da ostvarimo neku pobedu, zašto da ne. Potrudićemo se da iskoristimo svaku šansu", rekao je Branko Kovačević, koji je vodio ekipu umesto selektora.\nPodmladjeni, kombinovani sastav Srbije izgubio je sa 3:0 u setovima (25:23, 25:21, 25:15). Srbiji je to sedmi poraz u 12 utakmica ove sezone u Ligi nacija.\n"Bilo je mnogo lepih momenata, igrale smo egal sa svima, ali je nedostajala završnica. Nedostajala nam je agresivnost i iskustvo kada je trebalo da se prelomi", kazala je Sara Lozo.\nNjena saigračica Maja Savić je dodala da je utakmica sa Brazilom bila loša, sa mnogo grešaka.\nMila Djordjević je navela da je mladi tim Srbije pokazao da može da parira ekipama koje su došle u veoma dobrom sastavu.\nNarednu utakmicu, kojom će početi peti vikend Lige nacija, Srbija će igrati 18. juna u Kini protiv Bugarske.


Arhiva - Konferencija Saveza za Srbiju u Beogradu, 23. januara 2019.\nUŽICE, BEOGRAD —\nPredsednik Srbije i Srpske napredne stranke Aleksandar Vučić nema nameru da obezbedi fer i demokratske uslove za izbore, iako će deklarativno prihvatiti gotovo sve, pa će zbog toga Savez za Srbiju vrlo brzo doneti konačnu odluku o bojkotu izbora, rekli su lideri tog opozicionog saveza Vuk Jeremić i Zoran Lutovac.\n"Vučiću ne predstavlja nikakav problem da ne ispuni zadato obećanje. Verovati da će on u ovakvim okolnostima održati reč i dozvoliti da se održe makar delimično pošteni izbori – od tog posla nema ništa. Uspešnim bojkotom ćemo ozvaničiti činjenicu da u Srbiji situacija više nije normalna", prenela je Narodna stranka reči svog lidera Vuka Jeremića izrečene na tribini u Užicu.\nOdluka o bojkotu je "trenutak istine" i najbrži put ka smenjivanju Vučićevog režima, kazao je Jeremić naglašavajući da se time stvari bitno pojednostavljuju jer će postojati samo dve kolone – svi koji su za vlast će izaći na izbore, a svi koji su protiv će ih bojkotovati, rekao je on.\n"Uveren sam da je nas koji smo protiv vlasti više. Ali moramo biti svesni i iskušenja koja nam predstoje. Vrlo brzo će doći momenat kada će ambasadori u Srbiji, briselski zvaničnici i evropski ministri od nas tražiti da ipak izađemo na izbore", rekao je on naglašavajući da on sigurno neće popustiti pred tim pritiscima, kao i da se nada da će SZS ostati jedinstven po tom pitanju.\nPredsednik Demokratske stranke Zoran Lutovac rekao je da je vlast pristankom na razgovore sa opozicijom na Fakultetu političkih nauka priznala da nema uslova za slobodne izbore, jer se ne bi razgovaralo o tim uslovima da oni postoje.\nSZS bi izgubio poverenje građana i kredibilitet, ukoliko bi izašao na nepoštene izbore 2020, a režimu bi tako bio dat legitimitet i opozicija bi izgubiča i predsedničke izbore 2022. godine, čime bi Vučić dobio još sedam godina vlasti, rekao je Lutovac.\n"Ovo nije bitka za poslanička i odbornička mesta, nego za poverenje građana. Ako bojkotujemo izbore, mi ćemo tož poverenje učvrstiti i moći ćemo da pobedimo na slobodnim izborima koji će uslediti. Odluka SZS mora biti jasna i nedvosmislena", rekao je Lutovac.\nArhia - Predsednik Srbije i Srpske napredne stranke Aleksandar Vučić\nVučić: Veoma mi je stalo da opozicija izađe na izbore\nPredsednik Srbije Aleksandar Vučić izjavio je da mu je veoma stalo da opozicija izadje na izbore i da bi to bilo najbolje za Srbiju, jer bi građani mogli da vide ko ima koliku podršku.\nVučić je u intervjuu za RTS kazao da je spreman da uradi puno kako bi se iz javnosti "skinula besmislena priča" o izbornim uslovima.\nNegirao je da su ga predstavnici opozicije pozivali da razgovara sa njima i istakao da će lično razgovarati sa njima samo u skladu sa ustavnim ingerencijama, u Parlamentu, odnosno da će razgovarati sa onima koji pređu cenzus.\nNa pitanje o sastancima predstavnika vlasti i opozicije Vučić je kazao da je mnogo bitnije pitanje Kosova i da trenutno nema pregovora Beograda i Prištine, ali da postoje različite vrste pritisaka koji iziskuju svakodnevno bavljenje tim pitanjem.


Članak je filtriran: nedjelja, 10 Juli 2016 | JP "Radio Bosanska Krupa"\nĆojluk- Bitka svih bitaka 511. Sbbr\nOpćina Bos.Krupa obilježava 21. godišnjicu bitke za Ćojluk. Nakon što su općinska delegacija, predstavnici boračkih organizacija te predstavnici političkog i javnog života proučili Fatihu i položili cvijeće na Centralno šehidsko spomen obilježje zajedno sa gradjanima uputili su se ka platou Ćojluka gdje se te 1995 godine šesnaest sati vodila bitka kojom je agresor protjeran sa lijeve obale Une. Nekadašnji komandant 511 Slavne brigade Husnija Avdagić prethodno je održao historijski čas i objasnio važnost bitke koja se odvijala tog ljeta 1995 godine.\nPrema kasnije zaplijenjenim dokumentima moglo se saznati da je samo nekoliko dana kasnije ,tačnije po završetku operacija u Srebrenici , pravcem preko Ćojluka planiranavelika agresorska ofanziva koja bi za cilj imala pokoravanje tadašnjeg bihaćkog okruga i najvjerovatnije zločin i genocid poput onog u Srebrenici. U odlučnoj bici za Ćojluk za samo nekoliko sati poginulo je 11 pripadnika 511 Slbbr, a dva su nestala i kasnije razmijenjena. Nakon što je 50-tak učesnika marša „Stazama 511 Slavne - Ćojluk 2016“ stiglo na plato počeo je zvanični dio programa. Poslije polaganja cvijeća, dizanja zastave i učenja Fatihe kod spomen-zemunice na Ćojluku i prigodnog programa prisutnima su se obratili nekadašnji komandant 1.BKB 511. Sl Edin Ezić te načelnik Općine Armin Halitović. U svojim obraćanjima su podsjetili na značaj bitke i povukli paralelu sa događanjima istog dana u Srebrenici, te se zahvalili svima onima koji su na bilo koji način pomogli da bitka za Ćojluk ostane upamćena kao „bitka svih bitaka“. U okviru programa pobjednicima Memorijalnog malonogometnog turnira „Ćojluk 2016“ uručene su nagrade,pehari i zahvalnice. U kategoriji pionira najbolja je ekipa „Caffe bar Mak/Benzinska pumpa Ibrahimović“, u kategoriji kadeta ekipa „Beton Juniors“, a u kategoriji seniora treću uzastopnu pobjedu je odnijela ekipa „Caffe bar Marshal“ zbog čega im je prelazni pehar uručen u trajno vlasništvo. Obilježavanje 21. godišnjice „bitke svih bitaka“ nastavljeno je i danas učenjem tevhida na šehitlucima „Ometaljka“ u Pištalinama, a u predvečerje će biti održan i memorijalni spust unskih ladjara od Kapetanovog jezera do drvenog mosta.\n11.juli u Bosanskoj Krupi jeste simbol pobjede na Ćojluku, ali jeste i datum kada se obiljažava godišnjica smrti ratnog komandanta 511.slavne generala Mirsada Sedića koji je bio na čelu brigade kada je oslobođen grad Bosanska Krupa. U sjećanju su ostale riječi komadanta Sedića od 17.septembra 1995. „ da je 511.slavna brigada u sadejstvu sa jedinicama 505.viteške i 503.slavne brigade, nakon 1244 ratna dana oslobodila grad Bosansku Krupu i time izvršila svoj vojnički, ljudski i historijski zadatak i vratila se kući.“\nGeneral Mirsad Sedić rođen je 4.januara 1956.godine u Arapuši, općina Bosanska Krupa.Vojnu gimnaziju završio je u Mostaru a Vojno-tehničku vazduhoplovnu akademiju 1977. godine u Sarajevu. Početkom 1992.godine uključio se u odbrambeno-oslobodilačke jedinice Armije Republike Bosne i Hercegovine.U vrijeme rata bio je zamjenik komandanta 5.Korpusa i sa te je funkcije, po vlastitoj odluci, došao na čelo komande 511.slavne nakon pogibije komandanta Mirsada Crnkića.General Mirsad Sedić odlikovan je Ordenom za vojne zasluge sa srebrnim mačevima 1998.godine kao pripadnik Zajedničke komande Vojske Federacije BiH i ratnim priznanjem značkom „Zlatni ljiljan“ 1996.godine, kao pripadnik 511.slavne brdske brigade. Posthumno, 2004.godine, generalu Mirsadu Sediću, dodijeljeno je najviše općinsko priznanje Plaketa „17.septembar“ za izuzetan doprinos u oslobađanju općine Bosanska Krupa, značajan doprinos u razvoju općine u postratnom periodu te značajan doprinos u ustrojstvu jedinstvenih Oružanih snaga u BiH. Smrt ga je zatekla kao penzionisanog generala Vojske Federacije BiH 11.jula 2004.godine.\nKo je na portalu: 396 gostiju i nema prijavljenih članova


Potražnja u Srbiji skočila na rekordne nivoe: Kuća od 40 kvadrata za 8.000 evra – gotova za mesec dana – Minut Znanja\nPotražnja u Srbiji skočila na rekordne nivoe: Kuća od 40 kvadrata za 8.000 evra – gotova za mesec dana\nVikendice i kuće za odmor postale su popularnije nego ikada, potražnja im je skočila na rekordne nivoe, a montažne kuće su zbog cene i brzine gradnje dospele u ozbiljan fokus.\nPrema zvaničnim podacima RGZ prošle godine prodato je 1.443 objekta, u poređenju sa 884 tokom 2019. Najviše vikendica prodato je u Vojvodini i to na Fruškoj gori – 882, dok je u ostatku zemlje ukupno prometovan 561 objekat.\nBitno je istaći da seoske kuće i vikendice koje se prodaju za malo novca kriju podebeo spisak troškova. Kako to ni u jednom slučaju nije novogradnja, postoji realna potreba za adaptacijom objekta, koja u pojedinim slučajevima uopšte nije jeftina.\nCene nekretnina rastu, a građani se sve više okreću izgradnji montažnih kuća. Trend koji u ostatku sveta traje decenijama, „prima“ se lagano i kod nas, a kako vreme prolazi tražnja je sve veća.\nCene kvadrata montažnih kuća se kreću od oko 200 evra po kvadratu do 450 evra i više, u zaviosnosti od niza faktora. S jedne strane kupci imaju izbor tipa izgradnje: siva gradnja (koja ne uključuje postavljanje elektro instalacija, instalacija vodovoda i kanalizacije, kao ni postavljanje podnih obloga ni sanitarija) i ona košta između 160 i 230 evra po kvadratu, u zavisnosti za kog izvođača se opredelite.\nS druge strane, ključ u ruke (gde dobijate kompletno završenu kuću) košta od 260 do 450 evra po kvadratu, u zavisnosti od toga da li želite ili ne izgradnju temelja, kao i od proizvođača. Takođe, na cenu utiče i energetska klasa kuće.\nNajprimamljivija činjenica oko montažnih kuća je brzina njihove izgradnje. Za razliku od klasičnih kuća koje se zidaju na licu mesta, montažne kuće se izrađuju od unapred fabrikovanih elemenata. Većina proizvođača tvrdi da su kuće od 80 kvadrata, gotove za otprilike mesec dana, što je izvanredno brzo. Mimo te brzine, činjenica da je kuća prefabrifikovana drastično uprošćuje čitav proces izgradnje.\nNajveći broj montažnih kuća se pravi od drveta i drvne građe. Sa spoljne strane se oblaže sa OSB pločama, a iznutra se postavlja mineralna vuna preko koje ide prvo folija pa gipsane ploče. Krov je ili od crepa ili od lima. Nemali broj proizvođača montažne kuće pravi i od armiranog betona. Preko panela od armiranog betona postavlja se dodatan termoizolacioni sloj uglavnom od stiropora.\nEnergetska efikasnost je jedna od najvećih prednosti montažnih kuća. Ljudi koji se odluče na potez izgradnje montažne kuće, pred sobom imaju izbor više različitih načina termičke izolacije.\nPrema grubim procenama one su, zbog materijala od kojih su sagrađene, oko 10 odsto efikasnije u očuvanju unutrašnje temperature kuće. Neke od kuća koje su dostupne u Srbiji imaju provodljivost toplote od max 0,15W/m2K. Poređenja radi, građevinski matrijali spadaju u termoizolacione ako im je provodljivost oko 0,3W/m2K.\nNE MORATE SKIDATI STAKLO! Evo kako da očistite fleke između duplih stakala rerne: ŽENA PODIJELILA TRIK NA DRUŠTVENIM MREŽAMA


Medicinski radnici na punktu za masovnu vakcinaciju na Beogradskom sajmu, (19. januar 2021.)\n"Pojava novih varijanti virusa nije neočekivana i ne postoji razlog za paniku, već za oprez i poštovanje mera prevencije", rekao je za Radio Slobodna Evropa (RSE) epidemiolog Predrag Đurić nakon što je Medicinski fakultet u Beogradu 23. januara izolovao prvi novi soj korona virusa.\nOvim je Srbija postala jedna od 60 zemalja u svetu u kojima su, prema podacima Svetske zdravstvene organizacije (SZO), zabeleženi slučajevi jedne od varijanti mutacije virusa.\nNovi soj je prvi put otkriven u Velikoj Britaniji krajem prošle godine. U Srbiji je izolovan u uzorku pacijentkinje koja je doputovala iz glavnog grada Velike Britanije.\n"Reč je o ženi koja se najverovatnije zarazila u avionu iz Londona. Bila je negativna po dolasku, ali je posle dva, tri dana dobila pozitivan rezultat nakon što joj je pozlilo. Nastavili smo dalju dijagnostiku i posle svih analiza sinoć smo izolovali novi soj", rekao je 24. januara ministar zdravlja Srbije Zlatibor Lončar za televiziju Pink.\nPo čemu se razlikuje novi soj virusa?\nMutacija korona virusa nazvana VUI-202012/01 još nije dovoljno istražena ali, prema izveštaju Svetske zdravstvene organizacije, prve analize ukazuju na to da se brže i lakše širi.\nPoslednje istraživanje Javnog zdravstva Engleske sugeriše da je zarazniji između 30 i 50 posto od prethodnih sojeva virusa.\n"Za sada nema dokaza da nova varijanta virusa izaziva težu kliničku sliku od one koju smo poznavali od početka pandemije", rekao je epidemiolog Predrag Đurić, ukazujući na to da je najveći problem sa novim sojem virusa mogućnost bržeg prenošenja u populaciji.\n"A to znači dodatni potencijalni pritisak na ionako opterećen zdravstveni sistem", naveo je Đurić.\nVlasti Ujedinjenog Kraljevstva Velike Britanije i Severne Irske su novu varijantu SARS-CoV-2 prijavile SZO krajem 2020. godine.\nRetrospektivna analiza utvrdila je da se prvi slučaj pojavio u okrugu Kent u jugoistočnoj Engleskoj 20. septembra, nakon čega je došlo do brzog širenja ove varijante virusa u toj, ali i u drugim zemljama.\nPrema nedeljnom epidemiološkom pregledu SZO od 19. januara, novi soj virusa bio je prisutan u 60 država i teritorija, što je za 10 zemalja više nego što je zabeleženo u prethodnoj nedelji.\nNakon što je nova varijanta virusa otkrivena u većem broju američkih država, tamošnji zdravstveni zvaničnici upozorili su da bi ona do marta mogla da postane dominantan soj u SAD.\n"Prenosivost ovog mutanta je efikasnija od prenosivosti standardnog virusa sa kojim smo se do sada bavili, uglavnom zbog toga što je u stanju da se bolje veže za receptore na ćelijama i zbog toga se prenosi bolje", rekao je vodeći američki infektolog Entoni Fauči.\nOn je dodao da nema naznaka da lakša prenosivost povećava "virulenciju".\n"Pod virulentnošću mislim na sposobnost da vas razboli ili ubije. Izgleda da se u tom pogledu ne čini snažnijim. Pored toga, čini se da ne izbegava zaštitu koju pružaju antitela izazvana vakcinama", rekao je Fauči.\nStrah od novog soja virusa u Britaniji\nSZO na svom sajtu navodi da su u toku laboratorijske studije kako bi se utvrdilo da li je nova varijanta virusa povezana sa bilo kakvim promenama u težini simptoma.\n"Kao što je na početku bio slučaj i sa novim korona virusom, bilo je potrebno da protekne određeno vreme da se dobiju na dokazima zasnovane relevantne informacije. Ista je situacija i sa novim sojevima virusa. Za sada nema informacija da se klinička slika kod novih sojeva razlikuje u odnosu na prethodni poznat soj", rekao je epidemiolog Predrag Đurić.\nNajčešći simptomi korona virusa su temperatura, umor i suv kašalj. Prema navodima američkog Centra za kontrolu i prevenciju bolesti, neki pacijenti mogu da imaju bolove, začepljenost i curenje nosa, bol u grlu ili dijareju.\nDa li će vakcine imati efekta?\nSZO na svom sajtu navodi da su u toku laboratorijske studije koje treba da utvrde da li novi soj virusa menja odgovor antitela ili efikasnost vakcine.\nIako su aktuelne vakcine pravljene za rane varijante korona virusa, naučnici veruju da bi one trebalo da budu efikasne i protiv novih varijanti.\nAmerički proizvođač Moderna saopštio je 25. januara da je njihova vakcina protiv korona virusa efikasna, pored ostalih, i protiv novog soja otkrivenog u Velikoj Britaniji.\nIsto je krajem decembra prošle godine izjavio i Paskal Sorijo, izvršni direktor kompanije AstraZeneca koja proizvodi oksfordsku vakcinu protiv COVID-19.\nPrema poslednjim laboratorijskim testovima nemačke kompanije BioNTech, objavljenim 20. januara, i vakcina koju je taj proizvođač razvio sa američkom farmaceutskom kompanijom Pfizerom štiti i od zaraznijeg soja virusa.\n"S obzirom na to koliko su mutacije (virusa) velike i značajne, imunitet koji se postiže vakcinacijom ili prethodno preležanom infekcijom bi trebalo da bude dovoljan. Ali, videćemo", kaže epidemiolog Predrag Đurić.\nZdravstveni zvaničnici u Srbiji pozvali su građane da prime vakcine, navodeći da su one koje su odobrene u zemlji efikasne i protiv novog soja korona virusa.\nAgencija za lekove i medicinska sredstva Srbije odobrila je upotrebu vakcine Pfizer/BioNtech, ruski Sputnik V i vakcinu kineskog Sinofarmom.\n"Pozivamo građane da se što pre vakcinišu. Ove tri vakcine, efikasne su i za novi soj", rekao je 25. januara za televiziju Prva državni sekretar u Ministarstvu zdravlja Mirsad Đerlek.\nMasovna vakcinacija u Srbiji počela je 19. januara. Vakcine kineskog Sinofarma stigle su u zemlju tri dana ranije, a prethodno su krajem decembra 2020. dopremljene i prve doze Pfizer/BioNtech i Sputnik V vakcina.\nZa razliku od kineske i ruske koje još čekaju odobrenje zdravstvenih institucija Evropske unije, vakcina Pfizer/BioNtech ima dozvolu Evropske agencije za lekove, kao i američke Uprave za hranu i lekove.\nŠta znamo o novim mutacijama?\nPored novog soja koji je registrovan u Velikoj Britaniji, pažnja stručnjaka usmerena je na još jednu varijantu koja je zabeležena u Južnoj Africi. Ona je, poput britanske, više zarazna od originalnog virusa, ali se širi sporije. Prema podacima SZO od 19. januara, prisutna je u 23 zemlje i teritorije.\nSZO saopštio je da prati i širenje varijante virusa koje su se pojavile u Brazilu, a zatim su zabeležene i u Japanu.\n"Treća mutacija virusa koju je saopštio Japan, mogla bi da utiče na imunološki odgovor i treba je dalje proučavati", saopštila je SZO.\nEpidemilog Predrag Đurić podvlači da se od samog početka pandemije znalo da će se pre ili kasnije pojaviti nove varijante korona virusa.\n"Boraveći u osetljivom domaćinu, svaki virus pokazuje tendenciju da pronađe bolji način kako može da preživi i da se razmnožava. Struktura virusa gripa stalno podleže promenama. Kad ljudi steknu imunitet na određeni tip, te mutacije mu omogućavaju da se dalje prenosi jer zaobilazi postojeći imunitet", navodi Đurić.\nOn dodaje da će mutacije, ukoliko nisu prevelike, kod ljudi koji su stekli imunitet izazivati blage ili infekcije bez simptoma.\nNove varijante korona virusa dovele su do pooštravanja mera i zabrane letova u mnogim zemljama.\nVelika Britanija donela je stroge mere zatvaranja, a Holandija je prvi put posle Drugog svetskog rata uvela policijski čas.\nSZO pozvala je sve države da poštuju preporučene mere za putnike, a građane na pridržavanje mera prevencije, poput nošenja maski, fizičke distance i čestog pranja ruku.\nTakođe, svim zemljama se savetuje da povećaju izolovanje virusa i da na međunarodnom nivou dele sve podatke, posebno ukoliko utvrde mutacije koje izazivaju zabrinutost.


Ministar za rad: Ove godine povećanje penzija i plata • Poportal\nPenzioneri i zaposleni u javnom sektoru mogu ove godine da očekuju povećanje penzija i plata budući da su rezultati u budžetu već za prvi mesec ove godine bolji od predviđenih, izjavio je danas ministar za rad Zoran Đorđević.\n„Ono što je dobra vest jeste da januar pokazuje da idemo u pozitivnom pravcu, da su rezultati bolji od predviđenih i da možemo da očekujemo lepe vesti i za naše penzionere i zaposlene i povećanje plata i penzija u ovoj godini„, rekao je Đorđević za TV Prva.\nPodsetimo da je ranije „Blic“ objavio izjave članova Fiskalnog saveta da se povećanje penzija u ovoj godini može očekivatiu decembru, i to za oko pet do šest odsto u proseku.\nČlan Fiskalnog saveta Vladimir Vučković kaže da nove procente povećanja treba pažljivo planirati u drugoj polovini ove godine, a primeniti ih tek od 2020.\n„Objektivno je da povećanje u proseku iznosi oko šest odsto. Dobro je što smo u situaciji da razmišljamo o povećanju, a ne o tome da li plate i penzije treba da budu zamrznute ili, ne daj Bože, umanjene. Ali s druge strane, ne treba da upadamo u zamku da odmah nakon donošenja budžeta i dobrih budžetskih rezultata u prvim mesecima godine krenemo da licitiramo kada će i za koliko uslediti novo povećanje„, ocenio je Vučković za „Blic“.\n„Ono bi moglo da iznosi od pet do šest odsto, bazira se na privrednom rastu zemlje, a odluku o povećanju bi trebalo očekivati krajem godine. Da li će u toku godine biti jednokratne pomoći koju su penzioneri dobijali ranijih godina, ne može da se kaže. Ono se ne vidi u budžetu za 2019. ali se nije videlo ni u 2018. ni 2017. godini„, ocenio je Altiparmakov.\nAutor: Blic, TV Prva


ПОЧИЊЕ БОРБА ЗА ОПСТАНАК ЕВРОПЕ: Све зависи од Америке и Кине\nPOČINJE BORBA ZA OPSTANAK EVROPE: Sve zavisi od Amerike i Kine\nEkonomski suverenitet Evropske unije je pitanje opstanka i Evropa mora da razmisli o tome kako da nastupa u globalizovanom svetu. Bez zajedničkog nastupa u globalizovanom svetu EU ne može da ima težinu u odnosu na Kinu, SAD, Rusiju.\nOvako dr Slobodan Zečević, saradnik Instituta za evropske studije komentariše poruku francuskog predsednika Emanuela Makrona da će raditi na izgradnji Evrope koja će biti manje zavisna od Kine i SAD.\nMakron je u obraćanju naciji rekao da je epidemija virusa korona pokazala koliko je Francuska zavisna od globalnog lanca snabevanja – od automobilske industrije do smart telefona i lekova. „Jedini odgovor je graditi novi, snažniji ekonomski model, raditi i proizvoditi više i ne oslanjati se na druge“, rekao je predsednik Francuske.\nEkonomski suverenitet EU – pitanje opstanka Evrope\nPrema mišljenju Slobodana Zečevića, Makronova poruka je zapravo nastavak njegove politike koja je započeta kada je 2017. godine izabran za predsednika. On je u jesen te godine na Sorboni izložio plan za reformu EU koji ide u pravcu jačanja njenog suvereniteta, što znači da EU mora da bude ekonomski, spoljnopolitički, pa i vojno suverena. Da bude, na neki način, jedna zaokružena celina.\n„Neko bi mogao da kaže da su sve te teme dalje ekonomske integracije, spoljnopolitičkog i vojnog suvereniteta EU puste Makronove želje, ali u evropskim državama jača svest da niko o njima preterano ne vodi računa. Sjedinjene Države sa Trampom gledaju sebe, pokušavaju da prodaju svoje naoružanje i da smanje vojno prisustvo na teritoriji EU, dok Kina i Rusija opet imaju svoju politiku. U današnjem svetu nema milosti kada je reč o spoljnoj politici i odbrani, pa iako na prvi pogled deluje da Makronova inicijativa ne daje rezultate, ipak se u državama-članicama EU razmišlja o svim tim temama, a verujem da se pre svega o tome razmišlja u Nemačkoj“, objašnjava Zečević.\nKako kaže, kriza sa koronavirusom pokazala je da Francuska ne proizvodi paracetamol, maske, zaštitnu opremu…\n„Evropa se našla u potpunoj zavisnosti od Kine, što je za jednu takvu industrijsku i ekonomsku silu kao što je EU potpuno neprihvatljivo i nerazumno. Što se tiče jačanja vojske EU, to je tema koja traje decenijama i za sada nisu napravljeni neki suštinski pomaci. Mislim da je to priča koja se vrti u krug i od toga, za sada, nema ništa. Kada je reč o spoljnoj politici i to je takođe problem, jer je spoljna politika EU zbir nacionalnih politika, pa kada se jedna nacija ne slaže sa nekim elementima spoljne politike onda sve staje i sve se blokira“, kaže naš sagovornik i dodaje da Evropa ima mnogo problema, ali što se tiče ekonomskog dela njima već gori pod nogama.\n„Zato moraju da preduzmu određene mere, upravo da ne bi dolazili u situacije kakva je bila ova vezana za koronavirus“, primećuje Zečević.\nI dr Božo Drašković, profesor na Beogradskoj bankarskoj akademiji i koordinator u Institutu ekonomskih nauka kaže da se svet menja pa neki eksterni udari na kretanja u regionalnim ekonomijama, ekonomijama država i regionalnih grupacija, dovode do preispitivanja strategija država i grupacija zemalja kao što je EU. Takav udar je i ovaj slučaj sa koronom.\n„Pokazuje se da zemlje počinju da bivaju previše osetljive ukoliko nemaju sopstvenu realnu ekonomiju, sopstvenu industriju i proizvodnju dovoljno snažnu da mogu da zadovolje određene potrebe sopstvenog stanovništva. To je ključni razlog zbog koje je došlo do ovakve poruke francuskog predsednika“, ukazuje Drašković.\nKako navodi, globalni svet je uvek postojao, još od vremena otkrića kontinenata to je bila globalizacija, trgovina kojom su se uvozili svila i začini iz Indije, Cejlona i drugih dalekih zemalja. Sa razvojem komunikacija, industrije, vazdušnog saobraćaja, savremeni svet je postao još globalniji.\n„Međutim, svet nikada nije bio ravnomerno razvijen i imao je dimenziju centra i periferije. Dimenziju centra u smislu ekonomskih sila iz zemalja koje su imale dominantnu poziciju, što su posle Drugog svetskog rata bile Sjedinjene Američke Države sa svetskim rezervama zlata i industrije. One su tada mogle da propagiraju poziciju liberalizma, slobodnog tržišta, jer su zemlje uvoznice bile zavisne od razvoja, tehnologije i plasmana proizvoda. Kako se svet počeo menjati, naročito sa tim što se Kina nakon 80-ih godina prošlog veka počela razvijati, Azija je postala svetski centar industrije, Zapad je postao svetski centar „finansijske industrije“, tako da je došlo do određene preraspodele pozicija u svetu“, objašnjava Drašković.\nOn napominje da procesi u globalnim tokovima nisu jednodimenzionalni jer ih pogađaju određeni šokovi, iz čega potom slede preispitivanja određenih teorija i strategija. Zastupanje teza o ekonomskoj politici neoliberalizma, i teorijskoj i praktičnoj, odgovara razvijenim zemljama, a manje odgovara nerazvijenim zemljama. Kada dođe do kriza, sva pozicija teorije i ekonomske politike neoliberalizma počinje da pada.\n„Svakako da će doći do promene određenih strategija i određenog zatvaranja regiona i pojedinih zemalja, odnosno do formiranja nekih novih centara ekonomske i političke moći u svetu. Realna ekonomija, energetika i tehnološki razvoj će biti disperzirani i neće više biti dominantno zavisni od finansijskih centara sveta. Uostalom, i sama Evropska unija je podeljena na centar u ekonomskom i političkom smislu i na periferiju. Nije ista pozicija u EU jedne Nemačke, Francuske, Holandije, i na primer Rumunije, Italije, Bugarske, Češke, Austrije. Mora se dakle menjati i EU i neke strategije“, zaključuje Drašković.\nHej bolesnici, gde samo pronađete te psihopatske članke? Koja je diagnoza, bre?\nPa ovo je smejurija... ti od Slovenca naciste počeo sad da koristiš ekavicu i da brekaš...hahahaha


ComNetTV mreža – Centar za informisanje Novi Kneževac\nPočetnaPostovi sa oznakom "ComNetTV mreža"\nPripadnici Bezbednosno-informativne agencije u saradnji sa Tužilaštvom za visokotehnološki kriminal i Ministarstvom unutrašnjih poslova, uhapsili su večeras M.P. (1990) iz Paraćina, zbog osnovane sumnje da je izvršio krivično delo Ugrožavanje sigurnosti iz člana 138. stav 3, Krivičnog zakonika R. Srbije. Osumnjičeni se tereti da je putem društvene mreže Fejsbuk, između ostalog, više puta direktno najavljivao i pozivao na ubistvo predsednika Republike Srbije, Aleksandra Vučića. Brzom reakcijom pripadnika Bezbednosno-informativne Agencije i pripadnika MUP-a, lice je privedeno i njemu će uz konsultaciju sa dežurnim tužiocem biti određeno zadržavanje od 48 časova....\nIzbori su bili i prošli , a Srebreničani su rekli svoje, poručuje dvostruki pobednik u trci za gradonačelnika tog grada Mladen Grujičić. Pošto je još 2016. godine pobedio tadašnjeg gradonačelnika Ćamila Durakovića, Mladen Grujičić i ovaj put ponovo slavi. Ubedljivo je pobedio na izborima za gradonačelnika Srebrenice, a stabilnu većinu koju je dobio neće moći da poremete ni glasovi koji stižu poštom. To je potvrdio i zamenik načelnika opštine Srebrenica I nosilac liste “ Moja adresa: Srebrenica” Hamdija Fejzić, koji je priznao nesumnjivu pobedu liste „Zajedno za Srebrenicu “ i...\nNacionalni savjet Crnogoraca sa žaljenjem konstatuje da predsjednik Crne Gore Milo Đukanović nastavlja sa naporima da našteti odnosima sa Srbijom, koja je Crnoj Gori vazda bila bratska i sestrinska država. Članovi fantomskog udruženja građana koje sebi naziva ,,Crnogorsko vijeće'' primljeni su u Podgorici od strane predsjednika Đukanovića kao legitimni predstavnici crnogorske nacionalne zajednice iz Srbije, iako ih niko birao nije, niko poslao nije i niko za njih među Crnogorcima ni čestito čuo nije. Javnost kako u našoj domovini Srbiji, tako i u našoj đedovini Crnoj Gori mora znati da je...\n8. novembra 2020. 9. novembra 2020. Некатегоризованоredakcija\nPredstavnici koalicije „Zajedno za Srebrenicu“ koja okuplja srpske političke partije u Srebrenici danas su održali press konferenciju, na kojoj su se javnosti obratili načelnik opštine Srebrenica i kandidat za načelnika Mladen Grujičić, te kandidati za načelnika Aleksandar Simić i Mile Janjić. Naime, na današnjoj konferenciji Aleksandar Simić je obavijestio javnost da je povukao svoju kandidaturu za načelnika i pružio podršku Mladenu Grujičiću, dok se Mile Janjić ranije povukao. - Odustajem od kanidature za načelnika opštine Srebrenica u korist aktuelnog načelnika gospodina Mladena Grujičića, odnosno u korist srpskog jedinstva u Srebrenici...\n7. novembra 2020. 9. novembra 2020. Некатегоризованоredakcija\nČlanica izvršnog odbora Srpske napredne stranke Nina Mitić ocenila je zahteve Đilasa i Tepićeve da u Srbiji sve stane. Mitićeva podseća da su upravo Đilas i "njegovi satrapi za vreme vanrednog stanja tražili popuštanje mera" - Tajkun Dragan Đilas i njegova poslušnica Marinika Tepić još jednom su pokazali da nemaju nikakvu ideju ni strategiju, već da se u svom političkom delovanju rukovode samo jednim principom - uvek i samo protiv države i Vučića -ocenila je članica izvršnog odbora Srpske napredne stranke Nina Mitić. Mitićeva podseća da su upravo Đilas i "njegovi satrapi za vreme vanrednog...\n29. oktobra 2020. 29. oktobra 2020. Некатегоризованоredakcija\nČlanica Izvršnog odbora Srpske napredne stranke Nina Mitić najoštrije je osudila brutalne napade "tajkunskih medija na porodicu predsednika Srbije Aleksandra Vučića". -Najoštrije osuđujem pisanje Đilasovih plaćenih medija o navodnoj saradnji mafije sa Andrejem i Danilom Vučićem! Po ko zna koji put porodicu predsednika Vučića napadaju ološi, koji, podsećam, u više navrata pozivaju i na likvidaciju samog predsednika- poručila je Mitićeva. Ona je posebno istakla da su se bolesni umovi Đilasovih poslušnika, videvši da Vučića ne mogu pobediti na izborima, ni u borbi programom, rezultatima i argumentima, okomili na porodicu predsednika Srbije...\n28. oktobra 2020. 29. oktobra 2020. Некатегоризованоredakcija\nOsvanulo je prijatno oktobarsko jutro na Dorćolu. Nakon jutarnje kafe u obližnjem "Kandaharu", bivša urednica zvaničnog lista Demokratske stranke Ljubinka Milinčić uputila se u svoj kabinet. Lepo li je raditi kao urednik službenog medija druge države u Srbiji. Uživaš u blagodetima reformi, primaš nekoliko srpskih prosečnih plata svakog petog u mesecu, provodiš slobodno vreme u čistom i bezbednom gradu, a opet nikome ne odgovaraš. Barem ne nikome u Srbiji. A ne odgovaraš za učinjeno nedelo ni svojim gazdama. Dokle god ignorišeš višemesečne proteste u Habarovsku, zabranjivanje Navaljnom da se bavi...\n27. oktobra 2020. 28. oktobra 2020. Некатегоризованоredakcija\nČlanica Izvršnog odbora Srpske napredne stranke Nina Mitić čestitala je stranačku slavu Svetu Petku svim članovima, simaptizerima stranke, ali i svim pravoslavnim vernicima. - Neka nam ova svetiteljka, zaštitnica žena, siromašnih i bolesnih pomogne za dobro zdravlje, sabornost, uspeh i slogu na svim poljima, poručila je Nina Mitić. Ona je posebno istakla da je današnji dan i prilika da se podsetimo značaja uloge žena u našem društvu i naglasila da je nova srpska vlada izuzetan primer rodne ravnopravnosti. Prosek žena u našoj vladi viši je od evropskog proseka i možemo...\nStrana 1 od ukupno 11


Lendri Noko ne može da igra protiv Cedevite\nIzvor: MozzartSport.com, 12.Apr.2021, 19:12\nNovi problem za stručni štab\nNikako Crvena zvezda da uhvati nekakav ritam i pokuša da izgradi formu i samopouzdanje pred najvažniji deo sezone. Problemi s virusom korona i povrede krojile su sastav Crvene zvezde praktično otkako je došlo do smene trenera, a sada su prste umešali i administrativni problemi. Naime, Lendri Noko neće biti u mogućnosti da igra utakmicu protiv Cedevite Olimpije u sredu!\nUtorak, 21.15: (1,45) Real Madrid (15,0) Tenerife (3,05)\nRazlog je vrlo jednostavan - Kamerunac nije bio registrovan u vreme kada je prvobitno trebalo da se odigra derbi između ova dva tima u Beogradu. To je po rasporedu Jadranske lige trebalo da bude u 11. kolu koje se igralo za vikend...


Vesti iz BCBP, Vladavinu prava u regionu urušavaju korupcija, zarobljavanje medija i kontrola službi bezbednosti\nVaša lokacija / Beogradski centar za bezbednosnu politiku / Aktivnosti / Vesti iz BCBP / Vladavinu prava u regionu urušavaju korupcija, ... /\nPostoji solidan zakonski okvir za vladavinu prava u regionu, ali se još uvek ne oseća primena zakona u praksi zbog čega građani ne vide dobrobiti evrointegracija, istaknuto je na panel diskusiji „Vladavina prava ili pravo nesavladivih: pogled sa Zapadnog Balkana".\nNa skupu koji je organizovao Beogradski centar za bezbednosnu politiku uz učešće organizacija civilnog društva iz Makedonije, Hrvatske i Crne Gore ocenjeno je da su problemi zajednički u celom regionu.\n„Postoji solidan zakonski okvir, ali u praksi se pokazuje suprotno. Korupcija, zarobljavanje medija i kontrola službi bezbednosti identifikovani su kao formula za sveprisutno urušavanje vladavine prava. Postoje u društvu snage koje urušavaju demokratske procese i sprečavaju napredak u ostvarivanju vladavine prava“, istakla je direktorka BCBP Sonja Stojanović Gajić.\nDirektorka BCBP je navela da je potrebno da države uče jedne od drugih i da organizacija civilnog društva treba da deluju na tri nivoa, kod kuće, regionalno i u Evropi, te da je nužno stalno pregovaranje i udruživanje kako bi se uspostavila i održala vladavina prava.\n„Hrvatska u Evropskoj uniji je kao novi učenik koji je došao u razred. Svi već imaju neka svoja interna pravila, znaju kodeks ponašanja i šta se zbiva. Mi smo još uvek u proces nesnalaženja, nisu spremni ni institucije ni građani“, ukazala je Saša Šegrt iz organizacije GONG iz Zagreba i Platforme 112, dodavši da se pozitivne promene nakon pristupanja EU nisu osetile, kao što se ni obećane reforme i zapošljavanja nisu desili.\nJovana Marović iz Instituta Alternativa iz Podgorice je kao najveće izazove vladavine prava u Crnoj Gori ocenila politizaciju državne uprave, favorizovanje stranačkog kadra prilikom zapošljavanja i sveprisutnu korupciju u svim segmentima društva. Ona je navela da vlast deklarativno ističe sve ove teme kao problematične, ali da se u procesu evrointegracija ispunjavaju samo tehnički kriterijumi.\nAleksandar Jovanovski iz Instituta za evropsku politiku iz Skoplja je istakao da država ne sme da bude zarobljena u jednoj partiji i da ne treba da se dozvoli izvršnoj vlasti da donosi odluke u svim oblastima, već da je nužno uključiti i parlament i pravosuđe i osigurati funkcionalnu podelu vlasti.\nSkup je organizovan u okviru projekta „Monitoring i evaluacija vladavine prava na Zapadnom Balkanu“ uz podršku Evopskog fonda za Balkan (EFB), a zajedno ga sprovode Institut za evropsku politiku (EPI iz Makedonije), Beogradski centar za bezbednosnu politiku (BCBP iz Srbije) i Institut Alternativa (IA iz Crne Gore).\nIzveštaju doprinela stažistkinja BCBP Katarina Srejić.\nPovezane teme:MERLIN, vladavina prava, Zapadni Balkan, korupcija, evropske integracije, politizacija, Sonja Stojanović Gajić


RTS :: Tači knjigom pokušava da eskivira optužbe Specijalnog suda\nPolitika Tači knjigom pokušava da eskivira optužbe Specijalnog suda\nsreda, 13. jun 2018, 14:36 -> 15:10\nŠvajcarski dnevnik Noje cirher cajtung žestoko je optužio predsednika privremenih kosovskih institucija Hašima Tačija da je biografska knjiga koju je nedavno promovisao po svetskim centrima napisana zbog njegovog straha od Specijalnog suda, koji treba da sudi pripadnicima tzv. OVK za ratne zločine počinjene tokom rata na KiM.\nŠvajcarski dnevnik navodi i da je namera Tačija da ovom knjigom poboljša svoj, inače, veoma narušen imidž, te da sve to ima veze sa "strašnim optužbama" Specijalnog suda sa kojima bi se bivši komandant OVK mogao suočiti.\nNoje cirher cajtung piše da je Tači u knjizi, koju su pisali britanski autori, prikazan kao "superstar", jer političari koji knjigom žele da poboljšaju svoj imidž uglavnom za to imaju tri razloga, među kojima je i da autori koje odabere za jednu prikladnu cenu pišu samo ono što on želi, prenela je prištinska Gazeta ekspres.\nPrištinski dnevnik navodi da je to idealno spasonosno rešenje za političare koji imaju narušeni imidž, uključujući i Tačija, inače bivšeg gerilca i komandanta OVK, koji je, kako se navodi, do guše umešan u neke događaje.\nNapominju da su autori knjige o Tačiju dva britanska novinara koja nisu imala nikakve veze sa događajima na Kosovu ili regionu, niti su o njima izveštavala.\n"Diplomate u penziji su podržale svog prijatelja. Umesto kritičke diskusije, bilo je pohvala i od strane domaćina, direktora bečke Diplomatske akademije. Kosovarima koji žive van države davani su autogrami i pravljeni 'selfiji' s predsednikom, koji se smešio sa korica knjige", navodi kosovski list.\n(četvrtak, 14. jun 2018, 08:18)\n(četvrtak, 14. jun 2018, 08:10)\n(četvrtak, 14. jun 2018, 07:50)\n(četvrtak, 14. jun 2018, 07:40)\n(četvrtak, 14. jun 2018, 07:24)\n(četvrtak, 14. jun 2018, 01:05)\n(četvrtak, 14. jun 2018, 00:15)\n(sreda, 13. jun 2018, 22:55)\n(sreda, 13. jun 2018, 21:22)\n(sreda, 13. jun 2018, 20:55)


Državni službenici traže plate ili će stupiti u štrajk - Leutar.net\nHomeVijestiBosna i HercegovinaDržavni službenici traže plate ili će stupiti u štrajk\n22. jula 2019. Leutar Bosna i Hercegovina, Vijesti 0\nSamostalni sindikat državnih službenika i zaposlenih u institucijama BiH uputio je dopis Savjetu ministara u tehničkom mandatu i OHR-u u kojem traže hitno privremeno finansiranje institucija BiH ili slijedi štrajk.\nS obzirom na to da Savjet ministara nije usvojio budžet za ovu godinu i da su institucije BiH prvih šest mjeseci finansirane na osnovu odluke o privremenom finansiranju, koja nije dovodila u pitanje plate i naknade zaposlenima u institucijama BiH, Sindikat pita šta će biti sa platama za period jul-septembar 2019?\nOni ističu da godinama traže uspostavljanje socijalnog dijaloga sa Savjetom ministara, ali da razumijevanja nema.\n“Nisu se nikad udostojili da prime nikoga u ime saveza i da uopšte saslušaju neku problematiku, mada smo im pisali. Predsjedavajući Savjeta ministara i njegov zamjenik nikad nas nisu primili, niti smo sa njima razgovarali da bar uspostavimo socijalni dijalog”, navodi Dragan Krvavac iz Sindikata saveza policijskih organa u BiH.\nSjednica Savjeta ministara, koja je bila zakazana za 10. jul, odgođena je za sutra kada bi trebalo da bude razmatran prijedlog odluke o privremenom finansiranju institucija BiH i međunarodnih obaveza BiH za period jul-septembar.\nAnti-SPAM Test * 1 + 5 =


iSerbia - Dron za prevoz ljudi od jula u Dubaiju\nDubai je grad svetskih rekorda, od najvišeg nebodera na svetu – Burdž Kalife, preko veštački napravljene grupe ostrva koja formiraju mapu sveta, do najduže bespilotne linije metroa – 52,1 km. Ono što ovom gradu definitivno ne fali jeste želja za unapređenjem. FOTO: Dubai Prevela: Milena VišnićOvaj put reč je o automatskom vazdušnom transportu. U februaru ove godine, direktor Agencije za transport i puteve Dubaija, Matar al-Tajer, najavio je na samitu Svetske vlade da će već u julu početi da radi prvo vazdušno, bespilotno vozilo za prevoz putnika. Kako je naveo direktor, uređaj, koji je ispitan od strane gradskih organa civilne avijacije, već je leteo nebom nad Dubaijem u blizini hotela Burdž Al-Arab. Sa ovim novim vozilom, Dubai ostaje u samom vrhu futurističkih gradova i približava se cilju da četvrtina saobraćaja u gradu bude aero-automatska do 2030. godine.Dron EHang184EHang184 je prezentovan na „CES-u 2016“ (Consumer Electronic Show) – sajmu koji okuplja dizajnere revolucionarnih elektronskih proizvoda, kao i kompanije najnovijih tehnologija. Tom prilikom, premijer Ujedinjenih Arapskih Emirata, Šeik Muhamed bin Rašid Al Maktum, objavio je na svom Tviteru da je svrha ovog projekta „olakšanje aero-saobraćaja, kao i smanjenje zagađenja i povećanje efikasnosti“.FOTO: Recode Dron EHang184 može da transportuje samo jednu osobu do 100 kilograma, zajedno sa malom torbom, kao prtljagom, u zadnjem delu. Kako bi putovao u ovom vozilu, putnik samo treba da unese mesto polaska i destinaciju putovanja. Samu vožnju obavlja mašina. Međutim, destinacija ne sme da bude predaleko, jer baterija ima trajanje od svega pola sata, što omogućava putovanje do 50 km, pri brzini od 160 km na sat, mada je preporučljivo da se ne prelazi brzina od 100 km na sat. Kada stigne na željenu lokaciju, dron će se spustiti sa 3.500 m visine, koje je u stanju da postigne ovo vozilo. Ukoliko dođe do bilo kakvih smetnji, dron ima sigurnosni sistem koji automatski procenjuje situaciju i traži sigurno mesto za sletanje.Kineska kompanija EHang, zadužena za razvoj i proizvodnju ovog drona, nije precizirala broj vozila koji će da proizvede. Takođe, još uvek se ne zna cena ovog proizvoda na tržištu, ali po glasinama cena će biti oko 300.000 dolara. Posle uspeha koji je doživeo EHang184, i druge kompanije se upuštaju u avanturu zvanu robot-vozilo. Airbus Group SE je počeo sa pravljenjem prototipa prošle godine i ima nameru da ga isproba krajem 2017. godine. Takođe, izraelska kompanija Urban Aeronautics Ltd čeka na probu svog proizvoda krajem ove godine.IZVOR: La Vanguardia Milena je turistički vodič. Zaljubljenik u putovanja, fotografiju i knjige.***Pročitajte i: CES: Pola veka najvažnijeg sajma tehnologije Pivo na listi svetske kulturne baštine Naučnici deaktivirali „ubilački instinkt“ ***Ovaj tekst nastao je našom željom da mladi, koji žele da se oprobaju u prevođenju tekstova sa španskog, to iskustvo steknu i unaprede kod nas. Ukoliko želiš da budeš prevodilac u našem mladom timu, CV uz jedan prevedeni tekst, sa izvornim, pošalji na radionicaspanski@gmail.com, sa naznakom Prijava/Prevodilac. Otvoreno za sve od 15 do 35 godina. Prijem novih članova vršimo do svakog prvog dana u mesecu. Želim povremeno da dobijam mejlove od portala o vestima, najnovijim konkursima i aktivnostima OVDE Odricanje od odgovornosti


EU postavlja nove uslove Srbiji | Vestinet.rs\nPočetna TEMA DANA\tEU postavlja nove uslove Srbiji\nEU postavlja nove uslove Srbiji\nMinistar Ivica Dačić kaže da nije nikakva novina da se pred Srbiju, kad god ispuni jedan veliki uslov u približavanju Uniji, postavljaju novi i teži uslovi.\nPredsedenik skupštinskog odbora za evrointegracije Aleksandar Senić kaže da ne postoje dodatni uslovi o kojima priča Dačić i da Srbija treba da se drži svog evropskog puta.\nŠef srpske diplomatije Ivica Dačić kaže da je pogrešno citiran u medijima koji su objavili njegovu navodnu izjavu da “ I kada bismo priznali Kosovo, ne bi nas primili u EU“.\nOn je objasnio šta je rekao u intervjuu Sputnjiku, a šta su mediji od toga izdvojili kao udarnu vest.\nNa pitanje da prokomentariše izjavu predsednika Nikolića „Da bi Srbija, kad bi priznala Kosovo, za mesec dana bila u EU“, Dačić je odgovorio: „Ne bi, zato što će uvek postojati neki novi uslovi“.\n„Čekajte, ja sam odgovorio na pitanje da li će za mesec dana da uđe“, kaže ministar spoljnih poslova.\nDačić ipak ne poriče da se pred Srbiju postavljaju novi uslovi, koje naziva pokretnim ciljevima. Pita se zašto se sada priča o 11 tačaka koje je utvrdio Nemački parlament kada je sa Srbijom dogovoreno da je za otvaranje poglavlja neophodna implementacija Briselskog sporazuma.\n„Ja sam potpisao Briselski sporazum. Kakve veze ima most u Kosovskoj Mitrovici i Park mira sa Briselskim sporazumom. Kako je onda uslov za otvaranje poglavlja implementacija Briselskog sporazuma. Nije! Onda recite nije uslov samo Briselski sporazum, nego i dodatne tačke te te i te. To je pošten odnos koji Srbija traži. Ja imam pravo to da kazem jer ja sam ministar spoljnih poslova Srbije a ne opunomoćenik EU“, navodi Dačić.\nPredsednik skupštinskog odbora za evrointegracije Aleksandar Senić kaže da ne postoje dodatni uslovi o kojima priča Dačić i da Srbija treba da se drži svog evropskog puta.\n„Mislim da nikakvih novih uslova nema. Pretpostavljam da je davanje ovakvih izjava sedenje na dve stolice pa kad nam se obe stolice izmaknu onda je neko drugi kriv“, objašnjava Senić.\nŠef skupštinskog odbora za Kosovo Milovan Drecun smatra da je Srbija u sastavu EU interes Zapada i njegov glavni oslonac na Balkanu, ali ne isključuje mogućnost dodatnih pritisaka.\n„U tom smislu postoji granica do koje Srbija može da prihvata zahteve. Preko te granice se direktno narušavaju naši vitalni nacionalni i državni interesi. I ne može nijedna ozbiljna vlada da ide protiv same sebe“, ističe Drecun.\nBez obzira na dodavanje novih uslova što, prema rečima Ivice Dačića, nije pošten odnos prema našoj zemlji, interes Srbije je članstvo u EU.\nDačić: „Neće hapsiti Tačija i Haradinaja, drže ih u igri“, a kada smo već kod igre… – Vučić: „Ne moram da se pravdam za uvođenje borbene gotovosti“\nDačić o Tačijevom „blickrigu“: MOGUĆ NAPAD NA SEVER!\nAleksandar Senićbriselski sporazumčlanstvo u EUevrointegracijeimplementacijaIvica DačićPark miravesti\nSve za novac: Ovo je lista 20 najčudnijih poslova na svetu\nDanas je Veliki četvrtak: Evo kakva su narodna verovanja povezana sa današnjim danom


Danas ceo svet bruji o istorijskom susretu američkog i severnokorejskog predsednika Donalda Trampa i Kim Džong Una.\nMoglo bi se reći da je svet od danas postao bezbednije mesto jer su dvojica lidera potpisala sporazum kojim je Pjongjang obećao denuklearizaciju Severne Koreje.\nIpak, samit će pored te istorijski važne odluke ostati upamćen i po nekoliko bizarnih detalja.\nNaime, predsednik Tramp je pred obrok tražio od fotoreportera da potrefi ugao tako da on i njegov azijski kolega budu "fit i vitki".\nKim je zatim ceo njihov suret opisao kao scenu iz naučnofantastičnih filmova, a događaj su upotpunile suze NBA legende Denisa Rodmana koji nije mogao da sakrije emocije što su se dvojica lidera susrela, a u čemu je on imao veliku ulogu.\nI za kraj, na listu bizarnosti mora da stane i Trampovo hvaljanje "svoga konja", odnosno automobila kojeg je s oduševljenjem pokazivao Kim Džong Unu pred kamerama.


Interfest 2022 - Vino.ba\nPočetna » Događaji » Interfest 2022\nWritten by vinoba_admin on 16.06.2022 in Događaji\nNajveći vinski događaj u regionu i jedna od najvažnijih manifestacija u Novom Sadu, Međunarodni festival vina Interfest biće održan u svom starom terminu, od 16. do 18. juna na Trgu slobode.\nPred publiku će izaći preko 90 učesnika, među kojima i najuspešniji srpski vinari čija su vina osvojila odlične ocene na nedavnim relevantnim evropskim takmičenjima, male porodične vinarije, kao i one velike, ponudiće najbolje publici ovogodišnjeg Interfesta. Brojne turističke organizacije i udruženja podržavaju svoje vinare i ubrajaju vinski turizam sve više u svoju ponudu, kombinujući druge proizvode sa vinskim putevima, pogotovo u Vojvodini. Tako ćemo ove godine objedinjeno videti ponudu Sremskih Karlovaca, Sombora, Vršca, Inđije, Žablja i Bačke Palanke, ali su sa nama i vina iz drugih krajeva Srbije. Naravno najbrojniji su, kako i uvek fruškogorski vinari, a Novi Sad će na ovogodišnem festivalu predstaviti svoje vinare i publikaciju, kao i izložbu posvećenu novosadskom putu vina.\nFestival se ubraja u nekoliko najznačajnijih događaja u Vojvodini, a posebno Novom Sadu, te svake godine ima podršku Grada Novog Sada zbog doprinosa privredno-turističkom razvoju, sa posebnim akcentom na promovisanje i podizanje vinske kulture, ali i održavanju međunarodnih privrednih odnosa iz oblasti proizvodnje i promocije vina. Njegov značaj i van granica naše zemlje potvrđuje publika koja dolazi sa svih strana, ali i proizvođači iz cele regije ovog dela Evrope, koji ne propuštaju priliku da se predstave novosađanima punih 19 godina, koliko Interfest traje.\nU prilogu je spisak izlagača, prateća predavanja i muzički program festivala.\nVAŠ INTERFEST TIM\nKontakt osobe: Nataša Radišić 065 505 505 3 i Jadranka Beljan Balaban 062 334 824\n#dogadjaji #interfest #interfest2022 #novisad #vinarija #vino


Sprema li Evropa jugoslovenski scenario za Bosnu /video/ - 14.04.2021, Sputnik Srbija\nPolitičari iz Slovenije, koja je bila jedna od učesnica razbijanja Jugoslavije, sada predlažu – razbijanje Bosne i Hercegovine. Tako barem nagoveštava neslužbeni... 14.04.2021, Sputnik Srbija\nvesti, radio, svet sa sputnjikom, balkan, sarajevo\n17:03 14.04.2021 (Osveženo: 16:54 22.07.2021)\nDa se nešto kuva za Bosnu i Hercegovinu u evropskim kuhinjama potvrđuje i činjenica da je predsednik Slovenije Borut Pahor prilikom nedavne posete Sarajevu postavio pitanje da li je moguće mirno razdruživanje Bosne i Hercegovine.\nOtvara li se time Pandorina kutija i da li je moguće prekomponovanje Bosne i Hercegovine bez rata i prekrajanja granica na čitavom Balkanu? Tiče li se ideja dovršetka raspada Jugoslavije i Kosmeta? Da li bi se svela na stvaranje „velike Srbije“ i „velike Albanije“? Jača li u Evropi svest da su nerešeni problemi Balkana u ćorsokaku i ko je kriv za to?\nGosti u beogradskom studiju ovog popodneva su novinar, dugogodišnji dopisnik dnevnog lista "Politika" iz Nemačke Miroslav Stojanović i bivši ambasador naše zemlje u Berlinu i Beču Milovan Božinović. Video-vezom idemo i u Istočno Sarajevo a naš sagovornik biće Radovan Kovačević, savetnik srpskog člana Predsedništva Bosne i Hercegovine Milorada Dodika.\nSlušajte nas na frekvenciji Radio Novosti 104,7 megaherca , gledajte na fejsbuku Sputnjika i Radio Novosti ali i odloženo na Jutjub kanalu Sputnjik Srbija.


Mađarski referendum nije uspeo\nM. K.\t 2. oktobra 2016. 20:43\nPrema prvim rezultatima, referendum o odbacivanju prihvata migranata po EU kvotama u Mađarskoj nije uspeo, jer je izašlo oko 45 odsto upisanih birača, javlja dopisnik RTS-a. Orbanova politika mržnje je propala, ocenjuje opozicija.\nVladajuća stranka u Mađarskoj Fides, koja je raspisala referendum, očekujući negativne rezultate, saopštila je da je prema njihovim izlaznim anketama, na referendum izašlo oko 45 odsto upisanih birača, prenosi RTS.\nDa bi referendum o odbijanju evropskih kvota bio važeći, na njega mora da izađe najmanje 50 odsto plus jedan od ukupno 8,27 miliona mađarskih birača.\nIzveštaj Tonija Bedalova (19.30)\nNacionalna izborna kancelarija će rezultate referenduma saopštiti između 22 i 23 časa.\nZamenik mađarskog premijera Žolt Šemjen, ipak je, izjavio da je Vlada zadovoljana jer je 95 odsto izašlih birača glasalo protiv evropskih kvota, što je oko tri miliona i 200.000 građana.\n“To će biti velika politička podrška mađarskoj vladi da se bori u Briselu”, rekao je Šemjen na konferenciji za novinare posle zatvaranja glasačkih mesta.\nMađarski premijer Viktor Orban rekao je ranije danas da je za njega bitno da većina onih koji su glasali na referendumu bude protiv evropskih kvota čak i ako referendum ne bude validan.\nPolitika mržnje mađarskog premijera Orbana je propala, ocenili su zvaničnici opozicione mađarske partije Dijalog za Mađarsku (PM), pred pristalicama koji su se okupili ispred zgrade parlamenta, javlja MTI.\n“Nehumana i bezosećajna vlada Viktora Orbana će pasti”, smatra Timea Sabo iz rukovodstva te stranke. Ona je rekla da će stranka PM zatražiti od stranaka koje pripadaju takozvanoj “demokratskoj opoziciji” da počnu pripreme za preliminarne izbore krajem oktobra.\nPortparol radikalne nacionalističke mađarske stranke Jobik izjavio je da se čini da je Orban “izgubio” i da se “neodgovorno kockao sa Mađarskom.”\nGlasanje na referendumu o obavezujućim evropskim kvotama za prihvat migranata završeno je u 19 sati na svih 10.331 izbornih mesta.\nKako prenosi agencija MTI, biračima koji su čekali u redu ispred birališta, omogućeno je da glasaju i posle 19 sati.\nPitanje postavljeno na referendumu bilo je “da li želite da EU ima mogućnost da propiše obavezno premeštanje nemađarskih građana u Mađarsku čak i bez dozvole Parlamenta”.\nneuspeoreferendum u Mađarskoj\nnenad pre 12 meseca\nProtiv migranata 98 posto a za migrante 2 posto sto je dokaz pobede Orbanove politike!


Poverenik podneo krivičnu prijavu protiv odgovornih u MUP-u i Ministarstvu odbrane za odavanje podataka o Živkoviću | Insajder TV - Više od vesti\nPoverenik podneo krivičnu prijavu protiv odgovornih u MUP-u i Ministarstvu odbrane za odavanje podataka o Živkoviću\nPoverenik za informacije od javnog značaja i zaštitu ličnosti podneo je krivičnu prijavu protiv odgovornih u MUP –u i Ministarstvu odbrane zbog krivičnog dela neovlašćeno prikupljanje ličnih podataka o poslaniku Zoranu Živkoviću, navodi se u odgovoru Insajderu.\nPodsetimo, sredinom juna šef poslaničke grupe vladajuće Srpske napredne stranke Aleksandar Martinović u toku skupštinske rasprave čitao je zvanične dokumente vojnog odseka u Nišu o razlozima zbog kojih poslanik i predsednik Nove stranke Zoran Živković nije služio vojni rok.\nTada je Martinović citirao i poverljive podatke iz MUP-a o tome zašto je Zoranu Živkoviću dozvoljeno da nosi pištolj.\n„Poverenik je utvrdio činjenično stanje i sačinio krivičnu prijavu protiv NN službenih lica iz ministarstva odbrane i Ministarstva unutrašnjih poslova zbog krivičnog dela neovlašćeno prikupljanje ličnih podataka. Poverenik je ovu krivičnu prijavu prosledio Prvom osnovnom tužilaštvu u Beogradu 1. septembra“ navodi se u odgovoru Insajderu.\nNa pitanje da li su u postupku nadzora dva ministarstva kancelariji poverenika dostavila traženu dokumentaciju u vezi sa ovim slučajem, Poverenik navodi da je traženo izjašnjenje sa pratećom dokumentacijom Ministarstvo odbrane dostavilo u roku od 20- tak dana, dok zahtevana dokumentacija od strane MUP-a još uvek nije pribavljena.\n„Izjašnjenje i dokumentacija koju je Poverenik zahtevao od Ministarstva unutrašnjih poslova odnosi se samo na jedan podatak o ličnosti Zorana Živkovića, odnosno na činjenicu posedovanja dozvole za vatreno oružje i pristup tom podatku od strane službenih lica.“ navodi se u odgovoru Insajderu.\nPoverenik napominje i da je krivična prijava podneta uz napomenu da će dostaviti dopunu iste kada pribavi dokumentaciju od MUP-a.\nNakon što je Martinović izneo ove informacije o poslaniku Nove Stranke Zoranu Živkoviću, Poverenik za informacije od javnog značaja i zaštitu podataka o ličnosti naredio je pokretanje postupka nadzora u Ministarstvu odbrane i MUP, dodajući da je moguće da je učinjeno I neko krivično delo.\nOn je naredio pokretanje postupka nadzora nad primenom Zakona o zaštiti podataka o ličnosti zbog toga što su u skupštinskoj debati korišćeni podaci o ličnosti nekih poslanika iz službene dokumentacije iz tih ministarstava.\nIstovremeno, saopšteno je i da je sada već bivši ministar odbrane Zoran Đorđević formirao komisiju koja treba da utvrdi da li je bilo neovlašćenog dostavljanja i zloupotrebe podataka iz vojne evidencije Zorana Živkovića.\nDo danas u ministarstvu odbrane međutim nismo uspeli da dobijemo odgovor na pitanje da li je ova interna Komisija formirana, da li je zasedala kao i šta je utvrdila.


Potpisan plan vojne saradnje Crne Gore i Sjedinjenih Američkih Država\nPlan vojne saradnje Crne Gore i Sjedinjenih Američkih Država za 2009. godinu koji obuhvata i aktivnosti borbene spremnosti pripadnika crnogorske Vojske, potpisan je danas u Podgorici. Za planirane aktivnosti pripadnika Vojske Crne Gore u 2009. godini, Američka komanda Oružanih snaga za Evropu opredijelila je 234 hiljade USD, saopšteno je iz Vlade.\nDokument, koji su potpisali vršilac dužnosti načelnika Generalštaba Vojske Crne Gore viceamiral Dragan Samardžić i predstavnik američke delegacije Tod Lavinj, predviđa aktivnosti na polju borbene spremnosti pripadnika crnogorske Vojske u Crnoj Gori i SAD-u.\nPlan vojne saradnje odnosi se na pripremu i aktivnosti na polju borbene spremnosti pojedinaca i jedinica za učešće u mirovnim operacijama, kao i pripadnika mornarice i podoficira Vojske Crne Gore. Delegaciju američkih Oružanih snaga činili su predstavnici Komande za Evropu - EUCOM i Nacionalne garde države Mejn, kaže se u saopštenju.


Davidović: Zatražena osuđujuća kazna – RTV BPK\nDavidović: Zatražena osuđujuća kazna\n2. Novembra 2018.\tBosna i Hercegovina\nDržavno tužilaštvo zatražilo je od Suda Bosne i Hercegovine da Milomira Davidovića osudi za silovanja počinjena u Foči 1992. godine.\nTužilac Mersudin Pružan je, prilikom iznošenja završne riječi, rekao kako je Tužilaštvo dokazalo navode optužnice prema kojoj je, neutvrđenog dana između 3. i 18. jula 1992. godine, Dragan Zelenović iz Srednjoškolskog centra u Foči izveo S-1 i S-4 te ih odveo u stan u zgradi “Lepa Brena”, gdje ih je optuženi Davidović zvani Liči, zajedno s drugim vojnicima, silovao.\nU istom vremenskom periodu, prema drugoj tački optužnice, svjedokinje S-1 i S-4 te još jedna ženska osoba bošnjačke nacionalnosti odvedene su u napuštenu kuću u naselju Dobro Polje, gdje su ih optuženi i drugi vojnici seksualno zlostavljali.\nPružan je istakao da je također dokazano postojanje širokog i sistematičnog napada usmjerenog prema bošnjačkom civilnom stanovništvu na području općine Foča.\n“Tužilaštvo je dokazalo da je Milomir Davidović ‘Liči’ znao za široki i sistematični napad i da njegove radnje čine dio tog napada”, naglasio je tužilac Pružan, dodavši da je optuženi postupao s diskriminatornim namjerama.\nAnalizirajući iskaze svjedoka, Pružan je naveo kako su dijelove iskaza svjedokinje S-1 potvrdili i neki drugi svjedoci. Dodao je da su optuženi, svjedočeći u svoju korist, te svjedok Dragan Zelenović, mijenjali iskaze s ciljem da ublaže Davidovićevu odgovornost za optužbu.\nZelenović je u oktobru 2007. godine pred Međunarodnim krivičnim sudom za bivšu Jugoslaviju (MKSJ) priznao da je 1992. mučio i silovao nekoliko djevojaka zatočenih u Srednjoškolskom centru u Foči, te je osuđen na 15 godina zatvora.\n“Tužilaštvo predlaže da optuženog Sudsko vijeće oglasi krivim i kazni po zakonu”, rekao je Pružan, dodavši kako bi Vijeće kao otežavajuću okolnost trebalo cijeniti nalaz i mišljenje vještaka o posljedicama koje trpi S-1.\nOn je također predložio da Vijeće dosudi imovinskopravni zahtjev oštećene, kao i da obaveže Davidovića na naknadu troškova ovog krivičnog postupka.\nSuđenje će se nastaviti 30. novembra izlaganjem završne riječi Odbrane.


Izvor: B92, 23.Jan.2021, 12:08\nProizvodnja šećera u EU i Velikoj Britaniji od prošlogodišnjeg roda šećerne repe mogla bi biti niža za 10 procenata u odnosu na prethodnu godinu.\nZbog toga će EU morati da uvozi šećer, prenosi internet portal agroklub.rs.\nPrema pisanju ovog portala, procenjuje se da će u EU biti proizvedeno 16,3 miliona tona šećera, dok će u razdoblju 2020/2021. ona dodatno apsti na 15,4 miliona >> Pročitaj celu vest na sajtu B92 << tona, što znaci da će EU morati da uvozi šećer.\nNavodi se da su razlozi pada proizvodnje nezainteresovanost poljoprivrednika za sejanje šećerne repe zbog niske cene te kulture, suša, bolesti i štetočine koji napadaju šecehrnu repu, te zabrana korišćenja nekih pesticida.\nPoljoprivrednici u Francuskoj i Nemačkoj koje su vodeće zemlje u sproizvodnji šećera u EU su zbog toga 2020. zasejali 2,3 odsto manje šećerne repe, što je prouzrokovalo zatvaranje jednog broja šećerana u tim zemljama, piše agroklub.\n"Očekujem da ova industrija verovatno više neće moći da snabdeva prehrambenu industriju", izjavio je za nemački Agrarhojte dr Herman Jozef Šmic iz fabrike "Fajfer i Langen", a prenosi agroklub.\nDodao je da je zbog suše i virusnih obeljenja u Francuskoj zabeležen pad prinosa šećerne repe za oko 25 procenata, što je najgori rezuzltat u poslednjih 20 godiina.\nŠmic je ocenio da je cena belog šećera na evropskom tržištu u oktobru 2020. zbog uvoza iz Brazila pala na 381 evro za tonu, što nije dovoljno za održiv uzgoj šećerne repe u EU.\nU kompaniji "Fajfer i Langen" ipak očekuju da će 2021. proizvodnja ove ratarske kulture biti stabilizovana, izmeđhu ostalog zbog ponovnog odobravanja upotrebe preparata neonikotinoida u zaštiti repe, prenosi agroklub.\nRadi se o pesticidu koji je poslednjih godina bio zabranjen zbog toga što šteti pčelama.


» Izrada sajtova Valjevo popusti i sniženja besplatan hosting → Najpovoljnije → Izrada Sajta Cena – Najpovoljniji u Srbiji\nIzrada sajta Valjevo jedna od važnih stvari prilikom nastupa na internetu a jedan vid marketinga je upravo marketing na internetu. Najjeftiniji način nastupa na internetu je izrada kvalitetne web prezentacija kojom predstavljate proizvode i usluge Vaše firme. Izrada sajta Valjevo je ono što je Vama zapravo potrebno da bi vaša kompanija nastavila uspešno da posluje. Ukoliko imate novootvorenu firmu koja je tek počinje sa radom, vrlo dobro znate da je jedan od najpovoljnijih i najjeftinijih kao i najisplativijih vidova marketing upravo internet marketing. Štampanje flajera ima kratkoročni efekat a bilbordi zahtevaju mesečno ulaganje u održavanje bilborda, zakup prostora. Reklame na televiziji su skupe a na radiju imaju manji domet nego ranije i zato izrada sajta u Valjevu je ono što je moderno i u korak sa vremenom a vama omogućuje da putem izrada sajta imate svoju web prezentaciju putem koja predstavljate vašu firmu u Valjevu a i šire. Klijenti dolaze iz svih krajeva Srbije a i iz inostranstva, pa će izrada sajta u Valjevu svakako biti isplativa i profitabilna za Vaš posao. Osim izrade sajta u sklopu paketa u ponudi je i usluga održavanja sajta, koje je veoma korisno za sve one kojima je potrebno ažuriranje i dodavanje sadržaja na sajt kao i za one koji nemaju vremena da vode računa o tehničkim stvarima sajta.\nNaravno ukoliko Vaš sajt nema veliku konkurenciju to jest u koliko je posao jedinstven, onda možete dobiti izradu sajta po izuzetno povoljnoj ceni čak niže nego onu koju ste videli na internetu. Mi nudimo nižu cenu od svih ostalih i zato smo mi najpovoljniji za izradu sajtova u Valjevu. Sami troškovi održavanja sajta su niski jer se pravilnom optimizacijom sajta i tehničkih elemenata može postići velika ušteda u prostoru na serveru kao i u drugim stvarima od kojih zavisi cena održavanja sajta. Nama je cilj da imate profit u svom poslovanju i da izrada sajta Valjevskim firmama donese zaradu. Vaše preduzeće će imati koristi od sajta, u to budite sigurni. Možete nas kontaktirati kako bi smo Vam dali tačne informacije koliko izrada sajta za Vas može biti povoljna jer mi imamo najpovoljniju cenu izrade sajta u Valjevu.


Ko je primio ovu vakcinu kao dete, zaštićen je od korone?! - Životni stil\nNaslovnica Zdravlje Ko je primio ovu vakcinu kao dete, zaštićen je od korone?!\nNova studija pokazuje da je u zemljama gde ljudi primaju vakcinu BCG nakon rođenja, manja smrtnost od korona virusa!\nOva vakcina stvara imunitet protiv tuberkuloze, ali još uvek nije jasno kako pomaže kod korona virusa, prenosi 24sata.hr.\nNaime, zemlje u kojima je obavezna ova vakcina, imaju deset puta manju smrtnost od virusa COVID 19, nego zemlje u kojima se ta vakcina ne primenjuje.\nOvi podaci rezultat su istraživanja koje su sproveli američki i britanski naučnici, a rezultati studije predstavljeni su pre nekoliko dana.\nAmeričko-britanska naučna studija pratila je smrtnost od korone u 178 zemlja, u periodu od petnaest dana, odnosno, od 9. do 24. marta. Brojke su na kraju pokazale da je pojava COVID 19 u zemljama gde se BCG vakcina ne daje obavezno veća nego u zemljama gde se primenjuje, a jednako tako i da je smrtnost u zemljama koje daju vakcinu deset puta manja nego u onima koje to ne rade.\nDr Ašiš Kamat, američki onkološki hirurg, koji je radio na ovoj studiji, rekao je nakon svega da su u trenutku dok se čekaju rezultati o tome koliki je zaštitni učinak BCG-a u slučaju korona virusa, ovi pokazatelji koje je dala studija zapravo lepo iznenađenje. Poslednjih nedelja upravo se BCG vakcina spominje kao jedan od značajnih potencijalnih kandidata na osnovu čijeg sastava bi se mogla kreirati vakcina za COVID 19.\nBCG vakcina predmet je istraživanja i smatra se kandidatom za spas od korona virusa, pa se u Australiji sprovode klinička ispitivanja na četiri hiljade ljudi. Cilj im je da pokazažu koliki zaštitni efekat zaista ima BCG u slučaju COVID-a 19, ali kakav je i koliki taj efekat u nacijama gde se ljudi vakcinišu kao deca, i dalje niko ne može sa sigurnošću da kaže. Ni sprovedena studija o smrtnosti u 178 zemalja ne iznosi nikakve sigurne zaključke, ali svakako ističe mogućnost da je upravo BCG odigrao veliku zaštitnu ulogu u mnogim državama.\nUpravo zato dr Kamat u planu ima novu studiju, i to na hiljadu zdravstvenih radnika koji bi primili BCG vakcinu. To bi bili zdravstveni radnici koji imaju najveći rizik od zaraze koronom, poput onih koji rade u hitnim službama.\n“Vakcinacija u detinjstvu nikako ne znači doživotni imunitet, ali postoje testiranja koja mogu pokazati da li je neko i nakon određenog broja godina, nakon BCG vakcine, i dalje imun. Znamo da su podaci naše studije samo temelj za dalja istraživanja, i da se odnose samo na jedan kraći vremenski period, ali ipak znače nekakav trend koji pokazuje da postojanje BCG vakcine ima veliku ulogu”, smatra dr Kamat.\nNjegov stav je da testiranja, koja pokazuju ima li neko imunitet još iz detinjstva, mogu biti korišćena na način da se ponovo vakcinišu određene grupe stanovništva, poput onih ljudi koji imaju povećan rizik od zaraze korona virusom.\nAli, ističe i da treba odraditi sve kliničke studije, za koje je potrebno određeno vreme te da se tek onda mogu doneti konačni zaključci i odrediti dalji smerovi.\nStudija koju je sproveo dr Ašiš Kamat, zajedno s kolegama iz drugih zemalja, nije jedina koja ukazuje na BCG vakcinu kao moguću zaštitu od korona virusa. Pre nekoliko dana je i njujorški Institut za tehnologiju predstavio rezultate svoje studije. Oni pokazuju da su države koje imaju ujednačen obavezni program vakcinacije (uključujući i BCG), poput Japana ili Brazila, daleko manje pogođene zarazom korona virusom nego one države koje vakcinaciju ne sprovode po obaveznom programu.\nPrethodni članak3 godine nemamo odnos, kao da sam potpuno sama!\nNaredni članakKoronavirus bi se mogao širiti brže nego što mislimo


M. D.\t 9. februara 2016. 15:16\nDelta je prodala tržne centre u Beogradu i Podgorici. Kupac je Hiprop Investments, koji je investiciju platio 202,8 miliona dolara.\nHiprop Investments je najveći afrički fond specijalizovan za ulaganja u tržne centre, koji je na svom sajtu objavio da je od srpske kompanije Delta ril estejt, koja je deo Delte, kupio tržne centre Delta siti u Beogradu i Podgorici za 202,75 miliona evra.\nKupovina je, kako se navodi u saopštenju kompanije, podeljena između kompanije, koja je postala vlasnik 60 odsto udela u oba tržna centra, dok je ostatak od 40 odsto kupila kompanija “Homestead” povezana sa Luisom Norvalom, koji je jedan od direktora kompanije Hiprop.\nDirektor kompanije Delta holdinig Miroslav Mišković rekao je nedavno za “Danas” da je menadžment Delta holdinga u ozbiljnim pregovorima za prodaju tržnih centara Delta siti na Novom Beogradu i u Podgorici.\nDelta sitiMilorad Mišković